Biomarketi kliendiajakiri suvi 2015 by Biomarket - Issuu\nBiomarketi kliendiajakiri suvi 2015\nS U V I 2 01 5\nRikkalikult uusi tooteid Mitmekülgne õlikanep Rütmide vägi Suvised ilulemmikud Inkade kuld kinoa Värskendavad sõõmud\nUUDISED JA LEMMIKUD Uus Biomarketis 4 Klientide lemmikud 14 TOIT JA TERVIS Tammejuure talu köidab kanepi mitmekülgsus 16 Vaata, kust jõuavad Biomarketisse Eesti ökotooted! 18 Pommu passib grillimiseks nii tervena kui viilutatult 19 Kinoa – inkade iidne igapäevatoit 20 5 õli, mis lisavad salatile erilise maitsenüansi 22 Kookosvesi – värskendav suve- ja taastav spordijook 24 Leedrisiirup pakub piiramatult kasutusvõimalusi 25 Ensüümid kaitsevad ja hoiavad elu 26 Maitsev ja mitmekülgne avokaado 28 Pudelisse püütud särtsakas puuviljasus 29 ILU JA HOOLITSUS Rütmide vägi: universumis, meis, nahas 30 Naine suure südamega 33 Dr. Hauschka ööseerum – see, mida varem polnud 34 Õunapuu: kodune ja väekas sõber 37 Dr. Hauschka uued higiohjeldajad 38 Naudi suve täiel rinnal! 40 Puhkama koos Dr. Hauschkaga 42 3 asendamatut eeterlikku õli suveks 43 Magneesium leevendab stressi ja lihaspingeid 44 Kaunid kiharad pelgavad föönikuumust 46 EMA JA LAPS Mis maitseb beebi nahale – kreem või õli? 48 ÕPITOAD Antroposoofilise meditsiini loeng ja looduskosmeetika töötoad 50\nB IO MARKET / SU V I 2015\nVäljaandja: OÜ Biomarket. Toimetus: Agnes Männiste, Priit Mikelsaar, Ave Oit, Ireen Reilandt, Marika Makarova. Kujundus: Katrin Kaev; fotod: Biomarket, Dr. Hauschka, tootjad, Stocksy, kaanefoto: Stocksy; trükk: Kroonpress. Kontakt: agnes.manniste@biomarket.ee, telefon 661 0696, Peetri 11, Tallinn 10415.\nBiomarketi ajakiri on trükitud loodust hoides\nBiomarketi ajakiri saab paberkujul vormi trükikojas Kroonpress ning kannab kahte keskkonnamärgist – Põhjamaade Luigemärk ja Greenline Print märgis. Neist esimene on maailma üks edukamaid ökomärgiseid, mille rajas Põhjamaade Ministrite Nõukogu 1989. aastal. Märgis väljastatakse vaid tootjatele, kes kulutavad tootmiseks vähe energiat ja kasutavad minimaalselt keskkonda reostavaid kemikaale. Märgis tagab, et trükis on täitnud ranged keskkonna- ja kliimapoliitika kriteeriumid. Trükikojas Kroonpress välja töötatud Greenline Print märgis on trükise olelusringi mõjusid arvestav keskkonnamärgis, mis tähistab kõigi tootmisahela käigus õhkupaiskunud kasvuhoonegaaside summat ühe eksemplari kohta ning hindab tulemusi tonni kohta A-st F-ni. Kroonpress tarvitab 90% ulatuses taastuvelektrit ning tegeleb aktiivselt energiasäästuga, mis võimaldab kergesti saavutada A- ja B-klassi märgiseid. Biomarketi ajakirjal on A-klassi Greenline Print märgis. A-klassiga trükised sisaldavad tarbimise hetkel paberis rohkem CO2 kui paisati õhku nende tootmise jooksul. Kui sisestad märgisel oleva neljakohalise koodi veebilehele www.greenlineprint.com, saad tutvuda, kui palju energiat, vett, trükivärvi, paberit jm kulub meie ajakirja tootmiseks ning mis põhjustavad suurima osakaalu Biomarketi süsinikjalajäljest.\nÜllatused ja head maitsed – need iseloomustavad Eesti esimese ökojäätise La Muu sarja. Suve hakul on La Muu jäätisemeistrid hakkama saanud jälle millegi erakordselt maitsvaga – nad on karpidesse pistnud kirsijäätise. Nüüd võib küll suvi tulla, sest hapukalt magus kirsijäätis toob suvisele palavusele mõnusat leevendust. La Muu jäätised valmivad vaid puhtast toorainest ning klassikalise Itaalia gelato jäätisemasinaga, et jäätise söömine pakuks piiritut rõõmu. Hind 5.90 / 400 g\nPõnevad pastillid, millega võid saada rohkem musi Vähem mh?-i ja rohkem mmm!-i, seda lubavad VerMintsi ökopastillid. See tähendab, et need pastillid võid suhu pista süütundeta, sest neist on välja jäetud kogu see sünteetiline kraam, mida pastillidest tavaliselt leida võib. Need puhtad ja ehedad imemiskompvekid on veel gluteeni-, GMO- ja pähklivabad ning lisaks ka koššer (ehk valmistatud juudi kommete kohaselt) ja sobilikud veganitele. Seega midagi muud peale puhta looduse nendest pastillidest ei leia! Pastillidele annavad magusa meki mahe roosuhkur, vahtrasiirup ja maniokisiirup. Valikus on kuus hingeõhku värskendavat maitset – chai, ingver, kaneel, kohv, piparmünt ja talihali. Viimane neist on selline\npõnev talvekindel Põhja-Ameerikast pärit taim, mida kasutatakse palju just pastillide, närimiskummi, kommide, hambapastade ja suuvee maitsestamiseks. Ühte lubavad VerMintsi pastillide valmistajad veel – kui sa just ei käitu ise musisid peletavalt, siis võib juhtuda, et VerMintsi pastille lutsides õnnestub sul saada ka rohkem musi. Hind 3.55 / 40 g\nPagar Võtaksi tatratoodete valik aina täieneb Igas mõttes head kalakonservid Fish4Everi kalakonservide tootjad lubavad valmistada igas mõttes häid konserve – häid maitselt ja kvaliteedilt, häid tervisele ning häid kalapüügipraktikate poolest, alustades kala püüdmise mõjust loodusele ning lõpetades kalameeste ja konservitehase töötajate heaoluga. Fish4Ever konservid valmivad väikestes tehastes, kus suur osa tööst tehakse käsitsi, mitte masinatega. Konservidesse jõuavad vaid parimad osad kaladest ja muudki koostisained on hoolikalt valitud, näiteks õlidest kasutatakse peamiselt oliiviõli. Biomarketi valikus on Fish4Everi konservidest anšoovised, makrellid, sardiinid, tuunikala, lõhe ja mereandide segu. Hind 2.20-10.95 / 48-220 g\nPagar Võtaksi ökopagarikoja agarad pagarid teavad, et Eestimaal on palju inimesi, kes soovivad nisujahust küpsetistele vaheldust. Nii täienebki ökoküpsetiste valik aina uute ja maitsvate tatrahõrgutistega. Nendega tasub tutvust teha kindlasti ka siis, kui gluteenitalumatus ei ole probleemiks, sest puhtast toorainest valminud küpsetised maitsevad ehedalt ja koduselt. Nüüd küpsetavad pagarid isegi tatrajahust juuretisega leiba (hind 3.80 / 300 g). „Kõige leivam gluteenivaba leib!” kõlavad sellele kiidusõnad Pagar Võtaksi fännide seast. Tatrajahust valmivad veel purukook õuna-rabarberimoosi ja kookosrasvaga (3.60 / 200 g), šokolaadi-brownie (4.00 / 110 g), tatrakakud šokolaadiga (2.20 / 2 tk) ja tatraküpsised rosinatega (2.90 / 100 g). Ja see loetelu ei ole sugugi lõplik, vaid ökopagarid on lubanud nimekirja lähiajal veelgi täiendada. Nii et tule uudistama!\nRanna Villa Saaremaa mägiveise konserv on valminud puhtast Saaremaal Mustjalas kasvanud Šoti mägiveiste lihast. Konservis on lihale lisatud ainult maitseaineid ehk see on täielikult prii e-ainetest. Šoti mägiveiste liha on hästi marmoriseerunud ja tervislik, sisaldades vähe rasva ja kolesterooli ning rohkem rauda ja proteiini kui teised lihaveised. Hind 3.80 / 240 g\nStressivaba veiseliha Saaremaa nurmedelt\nÖko käsitöökohv biolagunevas pakendis\nBiomarketisse on jõudnud Briti armastatuim ökoteede sari Clipper. Clipperi teed said alguse ühes väikeses köögis LõunaInglismaal Dorsetis 1984. aastal. Tänaseks on sarjast kasvanud Suurbritannia suuruselt kuues teevalmistaja. Lisaks mahekvaliteedile on Clipperi teed valminud ka õiglase kaubanduse põhimõtteid järgides. Puhtad koostisained, mitte ühtegi kunstlikku lisandit, põnevad maitsekooslused ja rõõmsad pakendid – sellepärast Clipperi teedesse armutaksegi. Biomarketis pakume Clipperi sarjast üle 20 tee. Valikus on näiteks mitut sorti valget ja rohelist teed (kõik neist pungil looduslikke ja ülikasulikke antioksüdante), võililletee, nõgese- ja piparmünditee, hea une tee, apelsini- ja kookosetee, mündi- ja fenkolitee, India chai teesegu jne. Lisaks teedele pakume ka nelja sorti Clipperi kohvi. Hind teedel 2.50-4.50 / 20-26 teepakki ja kohvidel 5.90-6.65 / 227 g\nGluteenivabad käsitööküpsised Belgiast\nVäike Itaalia kohviröstija WeCoffee pakub käsitöökohvi, mida saab nimetada igas mõttes ökoks ning mille igale aspektile on tähelepanu pööratud. Pakkuda uuenduslikku käsitsi valmistatud ökokohvi, mis on sündinud traditsioone ja kohviröstimise kogemusi ühendades ning keskkonna ja inimeste heaolu arvetades – see on WeCoffee eesmärk. Seepärast pärinevad WeCoffee kohvioad ainult kontrollitud mahekasvandustest ning kohvi röstitakse värskuse tagamiseks väikeste partiide kaupa.\nVäikeses Brüsseli pagaritöökojas käsitsi valminud Generousi gluteenivabad küpsised on tulvil maitset! Küpsised on valminud Belgia pikki küpsetamise traditsioone järgides, uusi maitseid otsides ja sooviga valmistada küpsistega maiustajatele palju rõõmu. Kreemine või, värsked munad, tatrajahu ja toorsuhkur – kõik küpsiste koostisained on valitud hoolikalt ning kvaliteeti taga nõudes.\nWeCoffee tooted on pakitud taaskasutatud materjalist biolagunevatesse Biotré pakenditesse. 60% pakendist on valgendamata jõupaberist, mis laguneb mõne kuuga. 40% pakendist on spetsiaalse lisandiga kilest, mis laguneb 5-10 aastaga. Tavalistel kohvipakenditel kulub lagunemiseks vähemalt kaks korda nii palju aega. Biomarketi valikus on WeCoffee espressooad ja jahvatatud kohvid. Hind 6.30-8.20 / 250 g\nSarjas on viit sorti küpsised: Charlotte'i šokolaadiküpsised, Céline'i sidruniga võiküpsised, Sylvia õhukesed ja krõbedad speculoos'i küpsised, Stella šokolaaditükkidega stracciatella teeküpsised ja Victori vanilliga võiküpsised. Hind 4.60-5.30 / 125 g\nPuuviljadest ja marjadest pungil batoonid ja kommid\nUued põnevad teesegud Lebensbaumilt Lebensbaumi uus naistetee aitab sul lõõgastuda ja tunda end hästi. Selle maheda ja veidi magusa ning kaneelinüansiga tee peamine koostisaine on kortsleht. Ammustel aegadel on seda taime peetud nooruse allikaks, samuti on arvatud, et see toimib armurohuna. Hiljem hakati kortslehte kasutama naistele omaste probleemide ja tervisehädade korral. Õli-rõikapuu (Moringa oleifera) tee puhastab organismi. Sidruniselt magus ja peene mündinoodiga – nii võiks iseloomustada selle tee maitset, kus on kasutatud ka imelist õli-rõikapuud. Rüüpa seda teed aeg-ajalt väikese turgutuskuurina, puhastav tee aitab sind jälle rajale.\nPunase päevakübara tee aitab laadida patareisid ja tekitab hea enesetunde. Pünane päevakübar tuleb Põhja-Ameerikast, kus indiaanlased kasutasid seda juba sajandeid tagasi külmetuse ravimiseks. Vürtsikas, väikese ingverilisandiga tee annab jõudu. Hind 3.40 / 12 teepakki\n7 UUDISED JA LEMMIKUD\nEnt see pole veel kõik! Lubsi puuviljabatoonide sarja lisandus neli uut toorbatooni – antioksüdantiderohke kakao-piparmündi, mõnusalt vürtsikas gojimarja-chia-seemne-chai, eksootiliselt hõrgutav ananassi-mandli ning mineraaliderohke India pähkli-datli batoon. Toorbatoone ei ole kuumutatud üle 45 kraadi. Ampsa niisama maiustusena või sportimise vahepeal, võta kaasa matkale või reisile – puuviljabatoonid annavad energiat igal ajal. Hind 1.95 / 47 g\n100% looduslikud ja mahedalt kasvatatud koostisained, lisatud suhkruta, meeta ehk vegan ning õrnalt töödeldud, et säiliks kõik see, mis marjades, pähklites ja viljades väärtuslikku – sellised on Lubsi uued kommid. Valikus on maasika-rabarberi (maitsevad nagu suvine paradiis), sarapuupähkli (nende peale on isegi oravad kadedad), marjasegu (lausa nelja sorti marjadest) ja eksootiliste viljade (suud vett jooksma panevalt mahlased) kommid. Küpsetest viljadest valminud maitsvad ja mahlakad kommid annavad kuhjaga kasulikke vitamiine, mineraale ja kiudaineid. Hind 3.70-4.45 / 80 g\nEetiliselt valminud auhinnatud šokolaadid\nŠokolaadid tervisliku kookosõiesuhkruga Vivani kookosõiesuhkruga šokolaadid said täiendust – sarja lisandusid piimašokolaad (kakaosisaldus 37%) ja tume šokolaad (kakaosisaldus 75%). Sari sai alguse 92% kakaosisaldusega mõrušokolaadist, millele lisandus peagi 50% kakaosisaldusega piimašokolaad. Seega nüüd saab maiustada juba nelja kookosõiesuhkruga šokolaadiga. Parimast Panama kakaost valmistatud šokolaadidele annab magusa meki kookosõiesuhkur, mis on looduslike magustajate seas tõeline haruldus. Kookosõiesuhkrut ekstraheeritakse kookospalmi õite nektarist ning seda ei rafineerita. Suhkrus säilivad nektari väärtuslikud omadused, sealhulgas vitamiinid, mineraalid ja antioksüdandid. Tänu madalale glükeemilisele indeksile – 32 – sobib kookosõiesuhkur ka diabeetikutele. Lisaks sellele, et kookosõiesuhkur on teistest magustajatest tervislikum, on sellel ka oma eripärane maitse, mis meenutab hõrku karamelli. Selle loodusliku magustaja kasutamine šokolaadides ei ole eriti levinud, mis muudabki Vivani kookosõiesuhkruga šokolaadid nii eriliseks. Hind 2.75 / 80 g\nChocolate & Love – šokolaad ja armastus – sellise armsa nimega šokolaadide sarja leiab nüüd Biomarketist. Need šokolaadid on läbi ja lõhki eetilised – kogu tooraine on õiglase kaubanduse päritolu ning aitab edendada elu piirkondades, kust see pärineb (Peruus, Dominikaani Vabariigis ja Panamas). Šokolaadide vahvate ja värviküllaste joonistustega pakendid on valmistatud taaskasutatud paberist ning ettevõte on istutanud üle maailma 22 000 puud. Maiused on priid sojast ja lisaainetest. Kõik sarja seitse maitset on võitnud erinevaid auhindu – tume piimašokolaad kakaonibsidega, tume šokolaad karamelli ja meresoolaga, tumedad šokolaadid kohviga, apelsiniõliga, piparmündiga ning tumedad šokolaadid Panama 80% ja 71% Filthy Rich. Tume piimašokolaad ja meresoolaga šokolaad sisaldavad piima, kuid teised on sobilikud ka veganitele. Hind 4.50 / 100 g ja 2.55 / 40 g\nRiisipiimaga šokolaadid veganitele Vegan elustiil ei tohiks olla piirang, vaid võiks pakkuda hoopis uusi ja põnevaid alternatiive, leiavad Vivani šokolaadimeistrid. Sellest ideest ajendatuna lõid nad uue šokolaadide sarja iChoc veganitele ja neile, kelle keha ei armasta lehmapiima. Sarjas on neli loomsest toorainest priid põnevat maiust – need maitsevad nagu klassikaline piimašokolaad, kuid lehmapiima asemel on kasutatud neis riisipiima. Šokolaadide kakao pärineb Dominikaani Vabariigist ning maiustustes ei ole kasutatud kunstlikke maitseaineid ega emulgaatoreid, näiteks sojaletsitiini. Valida saab nelja iseloomuka maiustuse seast – valge riisipiimašokolaad vanilliga, valge riisipiimašokolaad pähklikaramelliga, riisipiimašokolaad mandlite ja apelsiniga ning riisipiimašokolaad šokolaadiküpsisega. Hind 2.55 / 80 g\nKodused ja värsked köögiviljamäärded\nAllose Hofgemüse uued taimsed määrded sobivad taimetoitlaste lauale, ent ka neile lihasööjatele, kes soovivad vahelduseks proovida midagi uut. Taimsed määrded ei sisalda midagi loomset ning köögivilju on neis rikkalikult – kuni 68 protsenti. Määrded on gluteenivabad ja nende rasvasisaldus on alla 20 protsendi, rasvainetest on kasutatud päevalilleõli. Saksa mahetaludes kasvanud köögiviljadest valmistatud määrded maitsevad nii loomulikult ja värskelt, justkui oleksid need ise äsja kodus püreestanud. Lihtsalt määri leivale, saiale või sepikule ja naudi! Biomarketi valikus on kuus maitset erinevateks isudeks: Claudia karri-suvikõrvitsa määre, Kirsteni porgandi-pastinaagi-peterselli määre, Peteri kolme pipra määre, Rolandi peedi-mädarõika määre, Steffi spinati-piiniapähkli määre ja Torsteni tomati-laugu määre. Hind 3.25 / 135 g\nMaitseküllased taimsed pasteedid Tartexi vastupandamatult maitsvad ja jäljendamatult head taimsed pasteedid on avastamistväärt alternatiiv lihaga toodetele. 100% liha-, kolesterooli- ja gluteenivabad, samuti priid loomarasvadest, värvainetest, kunstlikest säilitus- ja lisaainetest. Ainult valitud mahekasvatatud köögiviljad, ürdid ja vürtsid ning pärm ja hüdrogeenimata palmirasv. Maitseküllased pasteedid sobivad suurepäraselt tervislikule toidulauale. Taimsed pasteedid maitsevad head kreekeritel, röstsaial või leival, samuti sobivad need köögiviljaroogade lisandiks ja kastmetesse. Pasteetide valik on rikkalik, Biomarketis pakume Tartexi sarjast üheksat pasteeti karbis ja viit pasteeti tuubis. Maitsete seas on oliive, pestot, Mehhiko vürtse, seeni ja tomateid, ürte jne. Hind karbis 3.15-3.30 / 125 g, tuubis 4.85 / 200 g\nPõnevad taimsed piimad ja kasutusvalmis puljongid\nMarineeritud maheküüslauk Põlvamaalt\nPõlvamaalt Väike-Hauka talust on jõudnud Biomarketisse käsitööna valmistatud marineeritud maheküüslaugud – maheküüslauk mee ja tšillipipra marinaadis ning maheküüslauk mahedamaitselises marinaadis. Kasuta neid ehedaid Eestis kasvanud küüslauke suupistena või salatite, liha, kala ja muude toitude maitsestamiseks. Hind 7.60 / 280 g\nVärskendavad karastusjoogid agaavisiirupiga Whole Earthi mahedate kergelt gaseeritud karastusjookide sarjast leiad suveks kuus mõnusalt jahutavat maitset. Joogid on magustatud agaavisiirupiga ega sisalda mingeid kunstlikke lõhna, maitse- või värvaineid, samuti säilitusaineid. Limonaadijook viib sind tagasi lapsepõlve, koolamaitseline kofeiinivaba jook on klassika, mis ühendab koolapähkli ja sidruni maitsed. Jõhvikalimonaad värskendab eriti tõhusalt, ingverijoogis tasakaalustavad ingveri tulisust puuviljamahlad. Apelsini-sidrunijook maitseb nagu ideaalne suvepäev ning leedriõielimonaad on õrn ja vaimustavalt ebatavaline karastusjook. Hind 1.50 / 330 ml\nAmandini taimsed piimad sobivad lehmapiima alternatiivina kogu perele. Need on ideaalsed joogid inimestele, keda kimbutab piimsuhkru laktoosi või piimavalgu kaseiini talumatus. Kasuta neid pudru keetmiseks, vala hommikuhelvestele, rüüpa niisama kuumalt või külmalt või vala teelekohvile. Kaerajook sisaldab ainult kaeras looduslikult esinevaid suhkruid ning kaltsiumiallikana on joogile lisatud merevetikat Lithothamnium calcareum. Eriline tefijook on valminud Etioopiast pärinevast ja umbes 5000 aastat vanast hirsi alaliigist tefist ehk Abessiinia lembeheinast. Teff on gluteenivaba ja sobib tarvitamiseks ka tsöliaakia korral. Tefijook on madala rasvasisaldusega ning sisaldab ainult teraviljas looduslikult esinevaid suhkruid. Samuti ei ole magustajaid lisatud speltajoogile ega riisijoogile. Magustamiseks on lisatud agaavisiirupit kakaoga riisijoogile, banaani ja maasikatega riisijoogile, kakaoga kamutijoogile ja lõikeheinajoogile. Kamut on nisu sugulane ning kaltsiumiga täiendab seda jooki merevetikas. Lõikeheinajook on ainulaadne toode nii Eestis kui kogu maailmas, mida esimesena pakub Amandin. Sarjast leiab ka riisikoore, mis sobib kastmete, kreemide, suppide, risotode jne valmistamiseks, samuti kohvile ja teele lisamiseks. Amandini sarja kuuluvad veel kvaliteetsest toorainest puljongid, mis on valmis kohe kasutamiseks suppide või hautiste valmistamisel. Valikus on juurvilja- ja kanapuljong, orientaalne ja misopuljong. Hind puljongitel 2.90-3.70 / 1 l, piimadel 2.15-2.99 / 1 l, riisikoor 1.65 / 200 ml\nAromaatsetes Holderhofi siirupites on kasutatud vaid kõige kvaliteetsemaid Šveitsis mahedalt kasvatatud ja käsitsi korjatud ürte ja õisi, mida ei ole siirupite valmistamiseks kuumutatud. Siirupeid valmistatakse ainult 200-liitriste partiide kaupa, mis tagab nende värskuse. Valikus on neli siirupit – Alpi ürdiõite, leedriõite, maasika-leedriõite ja mündi. Lahjenda neid 1:5. Hind 6.50 / 500 ml Samast sarjast leiab ka kuus maitseküllast ja värskendavat karastusjooki. Valikus on rabarberi-, õuna-leedri-, greibi-, leedri-, leedõite-, sidruni- ja ürdilimonaadid. Joogid on valminud käsitsi korjatud puuviljadest ja ürtidest tehtud ehtsast mahlast. Limonaadid sisaldavad vähe suhkrut ning kunstlikke lõhna- ja säilitusaineid neist jookidest ei leia. Hind 1.45-1.99 / 500 ml\nKurgurohuõli (hind 17.50 / 100 ml) aitab tänu kõrgele asendamatute rasvhapete – linool- ja gammalinoleenhappe – sisaldusele vähendada organismis kolesterooli taset ning ennetada südame-veresoonkonna haigusi. Ka kuningakepiõli (hind 13.75 / 100 ml) väärtus seisneb kõrges gammalinoleenhappe sisalduses, millel on põletikuvastane toime, samuti aitab see säilitada naha tervise. Tarvita neid õlisid toidulisandina (1-2 korda päevas 1 tl) või toidus salatikastmena.\nBiodünaamilised küllusliku maitsega siirupid Lõuna-Saksamaal Baierimaal biodünaamilises farmis valminud Demeteri märgiga Hollala siirupid on erakordselt küllusliku maitsega. Seega lahjenda neid 1:10, näiteks jaheda mineraalveega. Toor-roosuhkruga siirupid on mõnus lisand suvistele nii alkoholivabadele kui alkoholiga kokteilidele. Näiteks vala kokku 2 cl siirupit ja 15 cl kuiva valget veini, lisa mõned mündilehed ja sorts mineraalvett. Sega läbi, lisa mõned jääkuubikud ning serveeri sidruni- või apelsiniviiluga. Siirupid sobivad hästi täiustama ka kastmeid ning isegi jogurtit ja müslit. Hollala siirupeid on kolm – aroonia-sidruni, leedriõite ja sidruni. Leedrisiirupist loe lähemalt lk 25. Hind 8.80 / 500 ml Leedriõied >\n11 UUDISED JA LEMMIKUD\nPrantsusmaa ühe tuntuima õliveski Emile Noël külmpressitud õlide sarja lisandus kolm erilist õli – mustköömneõli, kurgirohuõli ja kuningakepiõli. Need hinnatud õlid leiavad rohkesti kasutust nii toidulisandites kui kosmeetikatoodetes. Mustköömneõli (hind 9.90 / 100 ml) sisaldab rikkalikult küllastumata rasvhappeid, E-vitamiini ja aminohappeid, aidates tugevdada immuunsüsteemi, leevendada põletikulisi protsesse ning parandada seedetrakti ja südame-veresoonkonna tööd.\nHinnatud terviseõlid toidulisandiks või salatile\nFlaska veepudelite valikusse lisandub kaheksa uue kujundusega pudelit! Flaska põnevad klaaspudelid aitavad muuta veetarbimise lihtsaks ja igapäevaseks. Klaas on vee hoidmiseks üks sobivamaid materjale, kuna sellest ei eraldu vette kahjulikke aineid. Lisaks on poest ostetava pudelivee asemel tunduvalt keskkonnasõbralikum tarbida kraanivett.\nVeenõu välimus on väga oluline – kui pudel omanikule meeldib ja tekitab temas positiivse tunde, siis kantakse seda sagedamini kaasas, selle olemasolu autos või töölaual märgatakse ning nii\ntühjeneb ka selle sisu kiiremini. Seega kui soovid oma igapäevast veetarbimist suurendada, siis osta endale veepudel, mis sulle tõeliselt meeldib! Hind 20.90-49.90 / 0.5 ja 0.75 l\nSilmadel on suur koormus ning intensiivsetes ainevahetuslikes protsessides on neil vaja palju hapnikku. Hapniku ja valguse koostoimel tekivad aga vabad radikaalid, mis kahjustavad nägemisrakke ning võivad vallandada silmades vananemisprotsessid. Nii kannatavad silmad oksüdatiivse stressi käes. B2 ehk riboflaviin kaitseb rakke oksüdatiivse stressi eest ning aitab säilitada head nägemist. B2, B1 ehk tiamiin, B3 ehk niatsiin ja B6 ehk püridoksiin toetavad närvisüsteemi normaalset talitlust ning seeläbi ka tundlikku nägemisnärvi. Hind 26.80 / 60 tbl\nFlaska pudel on vastupidav ning kaetud nägusa ümbrisega. Pudelis on ka pisut võluväge – Saksamaal välja töötatud TPS-tehnoloogia abil on programmeeritud klaaspudeli peamist koostisainet räni, mõjutades sellega positiivselt vee struktuuri. Nii tunneb enamik Flaska kasutajaid, et vesi on pehmema maitsega ning nende organismi veetase endisest parem.\nSaksa looduslike ja mahepõllunduslike toidulisandite tootja GSE Vertrieb taimedest ekstraheeritud vitamiini- ja mineraalilisandite sarja lisandus vitamiinikompleks silmadele. Silmavitamiinis on ühendatud mustikaekstrakt ning vitamiinid B1, B2, B3, B5, B6 ja B9, mis on ekstraheeritud guajaavist, basiilikust ja sidrunikoorest.\nÖkopuuvillast ohutud hügieenitooted naistele\n< Püha basiilik Sasi-vesikaak\nTänapäevane elu nõuab aina rohkem vaimset võimekust ning vaimne väsimus on sage probleem. Ajurvedal ehk India rahvameditsiinil põhinev toidulisandite sari Pukka Herbs on loodud organismi tööd korrastama ja tasakaalustama. Sarja uus toode Pukka Illuminate sisaldab kolme ajurvedas hinnatud taime ekstrakte – sasi-vesikaak (Bacopa monnieri), Aasia vesinaba (Centella asiatica) ja püha basiilik (Ocimum sanctum), mis aitavad parandada keskendumisvõimet, selget mõtlemist ja vaimset võimekust, mälu ja tähelepanu ning leevendavad stressi ja ärevust. Toidulisandist on abi nii eksamiperioodil kui töistel ja stressirohketel aegadel, samuti aitab see ennetada degeneratiivseid haiguseid. Illuminate parandab aju verevarustust, tuues selgust ja tõhustades ajutegevust. Samuti pakuvad toidulisandis sisalduvad antioksüdandid kaitset aju kahjustavate vabade radikaalide vastu. Illuminate parandab neurotransmitterite funktsiooni, tõstab vaimset energiataset ja annab looduslikku antidepressanti 5-HTP (aminohappe trüptofaani vorm, mis muudetakse kehas serotoniiniks), pakkudes ajule kaitset, toitu ja energiat. Hind 23.55 / 30 kps\nÖkopuuvill on hingav materjal, see on nahale õrn ja pehme, säilitab naha loomuliku niiskustaseme, ei põhjusta allergiat ega nahaärritusi, sobib inimkeha pH-ga ega muuda tupe limaskesta loomulikku happelisust. Masmi tooted on parfüümivabad, ei sisalda tselluloosimassi, viskoosi, absorbeerivaid aineid ega valgendamiseks kasutatavat kloori või selle kõrvalprodukti dioksiini, millel on vähkitekitavad omadused ning mis võivad kahjustada naiste reproduktiivorganeid.\n13 UUDISED JA LEMMIKUD\nPukka Illuminate toetab vaimse töö tegijat\nSünteetilistest ja valgendatud materjalidest valmistatud hügieenisidemed ja tampoonid võivad tekitada suguelunditel ärritust, mis mõjutab oluliselt naise enesetunnet. Kuna tupe limaskestal ei ole kaitsekihti, imab see kemikaale endasse veelgi lihtsamini kui nahk. Seega on eriti oluline, et intiimpiirkonnas kasutatavad tooted oleksid naturaalsed ja nii puhtad kui võimalik.\nPeagi jõuab Biomarketisse uus mahepuuvillast valmistatud naiste hügieenitoodete sari Masmi, millest leiab nii tampoonid, pesukaitsed kui hügieenisidemed. Hispaanias valmiv Masmi sari pakub naistele naturaalsetest materjalidest valmistatud tervislikke hügieenitooteid, mis aitavad vähendada allergiaid ja nahaärritusi ning millel on keskkonnale väike mõju.\nFänn algusaastast alates Tia Kuusk, Vabadus Olla Mina elustiili mentor ja juhendaja, müstik\nlen olnud Biomarketi klient ja fänn selle algusaastast alates. Tollal oli sõna öko paljudele veel võõras ning ei saadud aru, miks on kasulik osta mahetooteid, mis hinnaklassilt tavatoodetest palju kallimad. Tänaseks on pilt õnneks muutunud ja tootesortimentki kasvab iga aastaga. Minu esimesed lemmikud olid Dr. Hauschka tooted. Eriti õnnelik olin tollal seetõttu, et sain vahetada oma kasutusel olevad dekoratiivkosmeetika vahendid Dr. Hauschka kosmeetika vastu. Sellest hetkest jäid minevikku punetavad ja kipitavad silmad ning sügelev nahk. Mäletan, et minu kogemuse peale läks mitu sõbrannat Dr. Hauschka ripsmetušši ostma.\nJa see polnud veel kõik. Biomarketist sain ka infot kosmeetikute kohta, kes kasutavad Dr. Hauschka tooteid. Mäletan, et see oli iga kord ülivõrdes kogemus, kui nautisin näo- või kehahooldust salongis. Inimene soovib ju vaheldust ning nii ka mina. Umbes kuus aastat tagasi avastasin, et Eestis on teisigi mahekosmeetika sarju. Lühidalt ... proovisin, mida ma proovisin, minu jaoks need sellist tulemust ja tunnet ei andnud ning täna kasutan endiselt Dr. Hauschka kosmeetikat. Ja mitte ainult ise, vaid seda on hea tunne kinkida ka sõpradele ja lähedastele. Kuid Biomarketis on palju muudki põnevat, maitsvat ja tervislikku, mida sealt ikka ja jälle ostmas käin. Esimesena tulevad meelde viirukid. See valik meeldib ja alati on võimalik midagi uut proovida, mida tunne ütleb. Toidupoolisest meeldib osta puuvilju, Pagar Võtaksi maiustusi, taimseid pasteete. Meie pere üks lemmikuid on Allose kreemine maapähklivõi, mis alati külm-\nkapis olemas. Juba aastaid meeldib nautida Yogi Tea ja Hampsteadi teede valikuid. Õlidest on meie pere lemmik Naturata kõrvitsaseemneõli. Kui on tulemas pidu ja vaja head veini, siis minu lemmik Rioja punane vein saab ostetud Biomarketist. Tervisekaupadest on minu valikute seas Udo's Oil oomega-rasvhapete õlisegu, GSE Vertriebi toidulisandid, Biolatte probiootikumid ja NatraCare'i naiste hügieenitooted. Lisaks Dr. Hauschka kosmeetikale on üks mu lemmikuid Primavera roosivesi. Kasutan seda nii näole kui kehale. Kui ees on reis soojale maale, on päikesekreemi ostmise aeg. Eesti oludes on piisanud päikesekaitseks kookosõlist. Sügisel hoian silma peal, millal saabuvad müügile Paperblanksi kalendrid. Need on juba mitmeid aastaid rõõmustanud ka minu sõpru jõulude ajal. Olen mahetooteid eelistanud juba pikki aastaid. Esiteks sellepärast, et need meeldivad ja maitsevad mulle ning teiseks, et toetada mahetootjaid. Ja loomulikult, et oleks põhjust jälle Biomarketisse tulla, kus enamasti vaatavad vastu naeratavad näod. Tänan kõiki, kes Kaubamaja Biomarketi meeskonnas läbi aastate olnud ning soovin kõigile edu ja imelisi kogemusi!\n„Minu kogemuse peale läks mitu sõbrannat Dr. Hauschka ripsmetušši ostma.”\nSigne Peipman, avalik teenistuja\niodünaamika ja mahepõllundusega puutusin kokku 1990. aastal Jänedale maastikukujundust õppima asudes. Muuhulgas oli meil ka õppeaine väetusõpetus, mille raames jagas Rootsis biodünaamikat õppinud õpetaja Eha Rehemaa oma teadmisi meilegi. Suviti püüdsin õpitut maakodus ka proovida – tegin komposte, nõgesevirtsa, sibulaleotist – no küll oli keeruline ... Mäletan, kuidas kapsast ja eriti brokolit kasvatades nokkisin ükshaaval kapsausse, tegin nende tõrjeks taimeleotisi. Suur osa saaki muidugi hävis ... Maa sees ületalve hoitava nn sarvsõnniku preparaadi jms tegemiseni kahjuks ei jõudnudki. Sellest ajast on mul tohutu austus mahetootjate, eriti biodünaamilise elustiili viljelejate ees. Sügav kummardus kõigi, eriti biodünaamiliselt, aga ka Maad kaitsvalt ja mahedalt taimi kasvatajate, säästvalt tootjate ees. Armastan, väärtustan ja austan kõiki kasvatajaid, tootjaid ja ökopoode – kõik nad on oma näo, moe ja kaubavalikuga. Biomarketi klient olen juba selle eelkäija, pisikese poe And asutamisest saati. Dr. Hauschka näopuhastusvahendid, võrratu roosikreem, biodünaamiline kohv ja roheline tee olid esimesed lemmiktooted. Eriliselt head ja puhast Jaapani päritolu Satsuma Götterteed ostsin vist ainult mina, ja kuuldavasti veel keegi – nii see roheline tee kaubanimekirjast maha võeti.\nEnam nii väga ei igatsegi, sest ei joo ma enam rohelist teed ega kohvi. Dr. Hauschka sari võlus uudse, st loomuliku lähenemisega nahahooldusele, eriti ööhooldusele. Mu suured lemmikud on homöopaatilised ööampullid, mille kuuajalisi kuure teen neli korda aastas. Suur eesmärk oli ja on olla kauni nahaga ka ilma meigita. Enne tuli nahavigu ikka peitepulkade ja meigikreemiga varjata. Koos oma lemmikkosmeetiku, Dr. Hauschka looduskosmeetiku Terje Saarmanniga, kelle käsi ja hooldusi ma jumaldan, kogesime ja avastasime naha muu-\ntumisel tuntud tõsiasja, kui suur tähtsus väljanägemisel on siiski toitumisel, eelkõige taimetoitumisel, kohvist loobumisel ja üldse tervislikul elustiilil. Roosikreem, tooniv päevakreem ja kõik muu on nauditav paitus nahale peale selle. Kuna Tallinna Kaubamaja ja Solarise Biomarketid on mu töökohale kõige lähemal, siis ostangi peamise värske toidu – kurgid, apelsinid, kiivid, banaanid, avokaadod jmt – ja Dr. Hauschka kosmeetikatooted just neist nn kodupoodidest. Mis seal pattu salata, samuti ei saa kunagi ostmata jätta Pagar Võtaksi tatra-brownie't. Biomarketite personal on võrratu ning mulle väga lähedaseks saanud. eriti Ma tänan!\n„Sügav kummardus kõigi, biodünaamiliselt, aga ka Maad kaitsvalt ja mahedalt taimi kasvatajate, säästvalt tootjate ees.”\n15 UUDISED JA LEMMIKUD\nAustus mahetootjate ees\nTammejuure talu köidab kanepi mitmekülgsus Tammejuure mahetalu perenaisel Anital ning peretütardel Karinil ja Kairil on ilusad, pikad ja paksud, tervisest säravad ja kuldselt helklevad juuksed. See tuleb sellest, et naised maskitavad neid regulaarselt omakasvatatud kanepist valmistatud õliga. Sellesamaga, mida hinnati kaks aastat tagasi Eesti parima mahetoote tiitliga.\naagu üks kohe selgeks, kanepit on kolme sorti – narkootiline kanep, õlikanep ja tekstiilikanep. Läänemaal SuureLähtru külas asuvas Tammejuure mahetalus kasvab juba kuuendat aastat õlikanep, millel narkootilist toimet ei ole ja mille kiud ei sobi tekstiili valmistamiseks. Sellegipoolest on aastate jooksul tallu helistanud ja kohalegi tulnud mitmed mõnuaine huvilised. Mõned neist on koguni salaja talu põldudelt kanepit kaasa niitnud lootuses, et see ikka naudingu tekitab. Paraku on tulnud neil pettuda. Juba vanade eestlaste toidulauale kuulunud kanepi elutsükkel algab aprillis või mais, kui kannatab seemneid külvata. Õlikanepi taimed kasvavad meetrikõrguseks ning helerohelisi õisi täis kanepipõld lõhnab vängelt. Pole siis ime, et see meelitab uudistajaid ligi.\nKASVATAMISEGA KAASNEB RISK Peretütar Karin Kuusemaa selgitab, et kanepi kasvatamisega kaasneb alati risk, sest taim kasvab ebaühtlaselt. „Kanepi saagikus on väike, sest kui osa seemneid on valmis, siis teine osa taimest on alles toores. Ja kui septembri lõpus või oktoobri esimesel poolel saaki koristada, siis on paljud seemned maha varisenud või lindudel ära söödud. Kolmandikust saagist jääb tihti ilma, maksimumi ei saa\nkunagi, kuid selline ongi mahepõllumajandusliku tootmise eripära” tõdeb ta. Suure-Lähtru mõisa endistes hoonetes tegutsevas talus kasvatatakse peale kanepi ka nisu, kaera, hernest ja rüpsi, millest valmistatakse rüpsiõli, samuti tegeletakse metsandusega. Talutöödes lööb kaasa kogu pere – isa Teet, ema Anita, tütar Karin, poeg Kaupo, teine tütar Kairi ja ka pere noorimad lapsed Kalev ja Kaire. „Kõik teevad kõike, näiteks minulgi on traktori juhiluba,” kiidab Karin, kes tegeleb peamiselt siiski kanepitoodetega.\nMAAELUL ON TULEVIKKU Turundust õppinud Karin elas ja töötas aastaid Tallinnas, kuid süda kutsus teda ikkagi kodutallu tagasi. „Maal elamine ja ettevõtlus tundusid enda arendamiseks huvitavad. See ei tähenda, et ma ei saanud linnas hakkama, vaid ma leian, et mahepõllumajandusega tegelemine on trendikas ja sellel on tulevikku,” usub Karin. Tallu plaanib naasta ka tema Eesti Maaülikoolis magistrikraadi omandav vend Kaupo. „Meile meeldib see, mida me teeme, meie töö on meie hobi,” on Karin enda ja venna üle uhke. < Tavaliselt kasvab õlikanepi taim meetrikõrguseks, ent talu pikim taim sirgus üle kahe meetri.\nTammejuure talu pererahvast köidab kanepi mitmekülgsus ning oma toodete suurimad fännid on nad ise. Nagu öeldud, teevad naised kanepiõliga juuksemaski ja Karin kasutab seda meigieemalduseks. Pere lemmikmagustoit on kanepikreem, millesse kuuluvad kohupiimapasta, vahukoor, kanepijahu, suhkur, puuviljad ja marjad. Kanepijahu lisatakse kotlettidele\nning salatikastmed valmivad kanepiõlist. „Ma ei ole enam nii tihti haige kui varem ja allergiatest on meie pere ka lahti saanud,” usub Karin kanepi tervistavasse toimesse.\n• Seemnetest pressitud külmpressiõli\n• Lisa leivatainasse, küpsetistele, salatisse,\npudrule, müslisse, smuutidesse. Seemnetest valmistatud lõõgastav ja rahustav tee on hea õhtune jook. Hind 4.90 / 500 g\nsisaldab rohkesti oomega-rasvhappeid (3 ja 6), naturaalseid antioksüdante, klorofülli, mineraalaineid (kaalium, magneesium, kaltsium, raud) ja vitamiine (B-grupi vitamiinid, E-vitamiin). Tugev looduslik antidepressant, hea südamele, vähendab kolesteroolitaset, veresoonte lupjumist, kaitseb nahka vananemise eest, antibakteriaalne ja põletikuvastane, soodustab kudede taastumist, leevendab aknet, toidab ja niisutab nahka. Avatuna säilib külmikus kaks kuud. Ei sobi kuumutamiseks. Kasuta salatikastmeks, lisa smuutisse või jogurtile, tarvita niisama lusikatäis päevas või kasuta nahahoolduseks. Hind 10.45 / 250 ml\nTammejuure talu kanepitoodetele on näo andnud peretütar Karin Kuusemaa. >\n• Valmib õli pressimise järel seemnekestadest ja nendesse jäänud sisust ning sisaldab veel vähesel määral kanepiõli ja rohkelt seedimisele kasulikke kiudaineid. • Gluteenivaba, pähklise maitsega hea proteiiniallikas. • Kasuta kastmetes, lisa jogurtile ja smuutisse, kotlettidele, küpsetistesse. Hind 4.50 / 500 g\nKoorimata kanepiseemned. Kanepi lõikus toimub septembri lõpus või oktoobri alguses.\nVAATA, KUST JÕUAVAD BIOMARKETISSE EESTI ÖKOTOOTED! Tublisid mahetalusid ja ökotootjaid on kõikjal üle Eesti ning seda kajastab ka meie koostööpartnerite võrgustik – jahud ja helbed Viljandi- ja Järvamaalt, liha Märjamaalt, kanamunad Tartu- ja Pärnumaalt, lehmapiim Viljandimaalt, kitsepiim Ida-Virumaalt, tatar Raplamaalt, kanep Läänemaalt, mahlad ja puuviljakrõpsud Võrumaalt, seebid ja veiselihakonservid Saaremaalt ning rida päälinna/Harjumaa tootjaid, kelle tooraine omakorda pärineb Eesti eri nurkadest. Biomarket teeb koostööd 30 Eesti mahetootjaga ning plaanime kohalike mahetoodete valikut oma poodides veelgi suurendada. 4\n5 11 17 18 20 23 29\nMÜSLIBATOONID PASTA JÄÄTIS MAHL PAGARITOOTED PUHASTUSVAHENDID\n25 TATAR SEEBID\nMUNAD PIIM MOOSID\n1. Anfang (Koskvere veski) 2. Biomari 3. Katrin Seppa-Silmere 4. Kodusahver 5. Medifur 6. Raismikuoja 7. Ranna-Villa 8. SirLoin 9. Taarapõllu Talu 10. Tammejuure Talu\nNonna Organics Tõrvaaugu Mahe Talu Võnnu Mahetalu Energia Talu Väike Jalajälg Konju Mõisa Talu La Muu Loodusvägi Märjamaa Lihatööstus Pagar Võtaks\nPajumäe Eesti Mahe Biominerata Green Souplin Goodkaarma Maarja Ökokosmeetika Nõmmemaa Männituka Talu Amoor Hauka Farm\nPommu passib grillimiseks nii tervena kui viilutatult\naavitsaliste perekonda kuuluv baklažaan, teise nimega pommu on Vahemere maades armastatud köögivili, millele võiks anda universaalseima suvise köögivilja auhinna. See passib grillimiseks nii tervena kui viilutatult, nii kuumal lahtisel grillil kui kaane all. Baklažaan sisaldab vähe rasva ja kaloreid – 100 grammis on vaid 24 kalorit. Toitainetest sisaldab see enim foolhapet ja kaaliumi, ka magneesiumit, vitamiine B ja C. Pommu annab kiudaineid, soodustab seedimist ja aitab organistmist kolesterooli välja viia. Toore baklažaani veidi kibe maitse muutub küpsetades pehmeks ja külluslikuks. Enne küpsetamist tasub baklažaanile raputada soola, mis imab köögiviljast välja liigse vedeliku. Nii imab baklažaan endasse ka vähem rasva. Väikeseid ja noori pommusid siiski soolata ei ole vaja. Lase pommuviiludel koos soolaga nõrguda kuni 30 minutit, pese sool maha ja kuivata viilud ning grilli. Biomarketis pakume Hollandis mahedalt kasvatatud baklažaane. Baklažaanid tulevad meile Tinte nimelisest väikelinnast Lõuna-Hollandis, kus asuvad Frank de Koningi (üleval fotol) kasvuhooned. Franki sõnul võimaldab baklažaani\nneutraalne maik lisada sellele vahvale viljale mitmeid teisi maitseid. Tema soovitab baklažaani valmistada koos küüslaugu ja ürtidega, näiteks majoraani ja basiilikuga. Franki enda lemmik on grillitud baklažaanipitsa, mille retsepti oli ta lahkesti nõus meiega jagama. Tavapärase tumeda koorega baklažaani kõrval leiad Biomarketist Franki kasvatatud marmorimustrilised vahvalt kirjud baklažaanid nimega „Tasty Tiger” (fotol), mis on eriti mahlased ja rikkaliku maitsega.\nGRILLITUD BAKLAŽAANIPITSA Lõika baklažaan pikkupidi\nõhukesteks viiludeks. Sega kokku sidrunimahl, oliiviõli, purustatud küüslauk ja kuivatatud pune ning pintselda pommuviilud mõlemalt poolt selle seguga üle. Grilli pommuviile lahtisel grillil umbes kolm minutit kummaltki poolt. Seejärel lisa neile kate – alustuseks õhuke kiht tomatikastet, juustu- ja tomativiilud ning kui soovid, siis veel muidki lisandeid. Grilli kaane all või küpseta ahjus 180 kraadi juures veel 8-10 minutit. Puista valmis baklažaanipitsadele veidi värsket basiilikut, soola ja pipart. Naudi soojalt!\nKui ihkad grillihooajal lihale vaheldust, siis proovi grillida köögivilju. Mõnusalt mekib grillitud baklažaan – pealt krõbedalt pruun, seest kreemjalt magus. Täiusta rooga näiteks ürtide, oliiviõli või juustuga.\nKinoa – inkade iidne igapäevatoit Andide põliselanikud on seda Lõuna-Ameerikast pärit taime kutsunud hellitavalt nii teraviljade emaks kui inkade kullaks.\ninoa ehk Tšiili hanemalts pole botaaniliselt üldse teravili, vaid ongi maltsaline, peedi ja spinati ning ka amarandi sugulane. Tänapäeval ülistatakse teda väetoiduna, sest taimemaailmas on ta harukordne täisväärtusliku valgu allikas, milles kõik asendamatud aminohapped, kaasa arvatud lüsiin, mida teraviljades muidu napib. Valku ja rasvagi on temas rohkem kui enamikus neist. Veel saab ta uhkeldada oma B- ja E-vitamiini ning mineraalainete küllusega.\nKEELATUD VILI Arheloloogide kinnitusel hakati kinoad kasvatama 6000 aastat tagasi. Peruu, Boliivia, Tšiili, Kolumbia ja Ecuadori alade põliselanikele oli see kartuli ja maisi kõrval üks põhitoidus ning sügavalt au sees. Aasta esimese saagi külvas alati inkade valitseja. Kuna kinoa oli püha, keelasid Hispaania konkistadoorid taime kasvatamise ning käskisid selle põllud hävitada. Õnneks leidus sõnakuulmatuid, kes kõrgel Andides kinoad siiski edasi kasvatasid ja nii traditsiooni alles hoidsid. Iidne kinoa taasavastati 1980ndail aastail.\nVALGEST MUSTANI Karmides tingimustes, 3000 meetri kõrgusel, viletsas pinnases, tuules ja kuivuses sirguvat kinoad teatakse sadu liike. Kõige populaarsemad on valkjaskollaste, aga ka\npunaste ja mustade seemnetega variandid. Seemned on kuni kahe meetri kõrguseks kasvaval taimel tillukesed, hirsist veidi suuremad, ning neid korjatakse enamasti käsitsi.\nSABADEGA SEEMNED Pähklimaitseline ja veidi krõmps kinoa sobib kuhu iganes – pudruks, riisi asemel, suppi või salatisse, hautisesse ja küpsetisse, köögiviljatäidiseks. Keetmiseks kulub umbes veerand tundi, misjärel vaatavad\npotist vastu vahvad „komad” – teradel on lustakad idusabad taga. Enne keetmist (ühe osa seemnete kohta võta kaks osa vedelikku) tuleb kinoa kindlasti voolava vee all korralikult loputada, sest seemned on kaetud kibeda saponiinikihiga. Selle loodusliku putukamürgiga kaitseb taim oma seemneid lindude ja putukate eest. Kinoa on võimeline kasvama viletsas pinnases, tuules ja kuivuses.\nGluteenivaba Kerge seedida Annab täiskõhutunde pikaks ajaks Põletikuvastane ja antioksüdantiderikas Hea imetavatele emadele Nimi tuleb ketšua keelest 2013 oli rahvusvaheline kinoa-aasta Tänu kõrgele toiteväärtusele nimetasid NASA teadlased kinoa ideaalseks toiduks pikaajalistel missioonidel olevate astronautide jaoks.\nUUS BIOMARKETIS: EHTNE KINOA BOLIIVIAST Uyuni soolatasandiku ja Coipasa piirkondades Boliivias, üle 3600 meetri kõrgusel kasvatatud kinoa kannab nime Royal Quinoa ehk ehtne või kuninglik kinoa. Seda viljeletakse inkadega samadel meetoditel ning piirkonnale ainuomaselt. Näiteks valmistatakse pinnas ette täielikult käsitsi, seda väetatakse laamasõnnikuga ning kahjureid peletatakse põlisrahvaste kohalike taimedega. Royal Quinoa kokkuostu ja edasimüügiga tegeleb kinoatootjate ühendus Anapqui, mis hoolitseb piirkonnas kinoakasvatajate elamistingimuste parandamise eest. Andide Ühendus on tunnistanud Boliivias mahedalt kasvatatud kinoast ja õiglase kaubanduse põhimõtteid järgides valmistatud Quinoa Real® tooted kaitstud päritolunimetusega toodeteks. Kaitstud päritolunimetus kinnitab, et toode on pärit kindlast riigist või regioonist ning sellest sõltuvalt on tal kohale iseloomulikud omadused. Nii tooraine, tootmine, töötlemine kui müügiks ettevalmistus peab toimuma märgitud piirkonnas – toote omadused on seotud piirkonna inim- ja keskkonnateguritega. Quinoa Real® tooted jõuavad Biomarketisse suvekuudel.\n•\tValge, punane ja must kinoa ning kolme kinoa segu – sama toiteväärtusega, kuid eri värvi seemned annavad toidule vahva välimuse ning muudavad söömise elamuseks. •\tKinoahelbed – ideaalsed hommikupudruks, suppidele lisamiseks või tervislike energiabatoonide valmistamiseks. •\tKinoajahu – sobib riisijahu asemel leibade, küpsiste ja pirukate küpsetamiseks. •\tRiisivahvel kinoaga – krõmpsuvad vahvlid sobivad hästi nii soolaste kui magusate määrete alla. •\tKinoa- ja riisijook – lisatud suhkru, laktoosi- ja gluteenivaba alternatiiv piimale, sobib nii hommikusöögiks kui magustoitude valmistamiseks. •\tRiisi ja kinoa pastad (spagetid, penned ja fusillid) – ainulaadsed tooted, mis sisaldavad 25% kinoad, hea energiaallikas, ideaalsed sportlastele. •\tKinoa risoto ja tabbouleh (traditsiooniline Liibanoni roog) – eelkeedetud toidud tervisliku toidu sõpradele, kellel endal toiduvalmistamiseks aega napib.\n5 õli, mis lisavad salatile erilise maitsenüansi Sel suvel avasta salatitele või grillitud köögiviljadele kastmeid valmistades oliiviõlile vahelduseks uusi maitseid külmpressitud pähkli- ja seemneõlide seast.\nähkli- ja seemneõlides on säilinud pähklite ja seemnete väärtuslikud omadused ning põnev maitse ja aroom. Kasuta neid kui maitseaineid, sest igaüks neist lisab salatile oma erilise maitsega justkui kirsi tordile. Biomarketist leiad rikkaliku valiku salatiõlisid tootjatelt Naturata ja Emile Noël, siin on sulle neist viis meie suvist lemmikut.\n2.\tMagusmandliõli – sisaldab rikkalikult looduslikku antioksüdanti E-vitamiini ning monoküllastumata oomega-9rasvhappeid, mis aitavad reguleerida kolesterooli taset veres. Peene ja võise maitsega, röstitud mandli iseloomuga õli sobib ka keskmistel temperatuuridel kuumutamiseks. Hind 14.85 / 250 ml\n1.\tSeesamiseemneõli – aromaatne, eksootilise ja kerge pähklise maitsega õli. Tänu rohkele antioksüdantide sisaldusele säilib hästi ning sobib ka mõõdukaks kuumutamiseks. Hind 8.65 / 500 ml (Emile Noël), 7.45 / 250 ml ja 11.80 / 500 ml (Naturata)\n3.\tKreeka pähkli õli – eelkõige oma erilise maitse tõttu eelistatud gurmeeõli, mis tugevdab ja toob paremini esile kõiki teisi maitseid. Väga tervislik lisand salatitele, kuna sisaldab asendamatut rasvhapet alfalinoleenhapet, mida inimkeha ise ei sünteesi. Ei sobi kuumutamiseks. Hind 14.00 / 250 ml 4.\tKõrvitsaseemneõli – aromaatne õli, mis annab salatile pähklise nüansi. Sobib hästi ka magustoitudele. Intensiivse maitse tõttu kasuta korraga pigem vähem. Ei sobi kuumutamiseks. Hind 13.49 (Emile Noël) ja 14.50 (Naturata) / 250 ml 5.\tSalatiõli – maheda ja harmoonilise maitsega õlisegu, mis ühendab rapsi-, päevalille- ja linaseemneõli kasulikud omadused. Ei sobi kuumutamiseks. Hind 6.50 / 500 ml\nVINEGRETT EHK KLASSIKALINE ÕLIKASTE 150 ml kastme jaoks vajad: •\t2 tl Dijoni tüüpi sinepit •\t2 sl (valget) veiniäädikat või sidrunimahla •\t0,5 tl mett või suhkrut •\tsoola, musta pipart •\t125 ml külmpressiõli või erinevate õlide segu Vispelda kausis kokku sinep,\nmesi, mahl või äädikas, sool ja pipar. Vispeldamist jätkates lisa peene nirena õli. Kui kaste on emulgeerunud, lase sellel mõned minutid maitsestuda. Kontrolli maitsestust – selles ei tohi domineerida ükski põhimaitse. Serveeri kohe. Allikas: Biomarketi Loomuliku Isu Akadeemia toidukoolituste juhendaja Kaie Mei\nKookosvesi – värskendav suve- ja taastav spordijook Kookosvesi on suvel või sportimise järel janu kustutamiseks ideaalne jook. Miks, selgitab kookosvett tootva ettevõtte Kulau GmbH asutaja ja juht Josefine Staats.\ndee hakata pakkuma kookospähklist valmistatud tooteid tuli Josefine'il (fotol) magistriõpingute ajal Singapuris. „Mind üllatas, kui palju erilisi ja maitsvaid kookosest tehtud tooteid leiab Aasiast ning ma olin kindel, et eurooplastele meeldiksid need samuti,” meenutab ta. Josefine ise armastab kookosvett juua sageli. „See leevendab hästi janu, eriti pärast trenni või sauna,” ütleb ta. Tema lemmik on Kulau puhas kookosvesi, mis on ilma lisanditeta noorte kookospähklite seest saadud vedelik. Ent mis muudab kookosvee nii väärtuslikuks? •\tKookosvesi on looduslikult isotooniline jook. Sellel on sarnane osmolaarsus, mis inimese vereplasmal – u 300 mosm/l. Mida madalam on joogi osmolaarsus, seda kiiremini see imendub ja taastab vedelikukao. Seega taastab kookosvesi\norganismis vedeliku tasakaalu kiiremini kui vesi ning annab mineraalaineid ja energiat. See on eriti vajalik pärast füüsilist pingutust, näiteks sportimist. •\tKookosvesi sisaldab olulisi mineraale, eriti kaaliumit, magneesiumit ja kaltsiumit. 100 ml kohta sisaldab kookosvesi ainult 0.1 g rasva, 3.2 g süsivesikuid ja 12 kilokalorit. •\tKookosvesi ja kookospiim ei ole üks ja sama. Kookosvesi on noore kookospähkli sees olev vedelik. Pähkli küpsedes muutub see valgeks viljalihaks. Kookospiima valmistamiseks püreestatakse viljaliha koos veega ning segu pressitakse läbi riide. •\tKulau kookosvesi tuleb Sri Lankal mahedalt kasvanud kookospähklite seest. Pähklid küpsevad enne vee valmistamist seitse kuud viljakas pinnases, intensiivse päikese ja sooja troopikavihma käes. Kuna värske kookosvesi säilib vaid paar päeva, on seda pastöriseeritud, ent Kulau kookosveele ei ole lisatud mingeid säilitusaineid.\nLEIA OMA LEMMIK! •\tPuhas kookosvesi – 100% looduslik isotooniline jook noortest kookospähklitest. Hind 2.49 / 330 ml ja 5.15 / 1 l •\tKookosvesi Renew – värskendav kookosvesi antioksüdantiderohkete arooniate ja granaatõunaga. Magustamiseks on lisatud pisut agaavisiirupit. Hind 2.60 / 330 ml •\tKookosvesi Relax – leedriekstraktidega ja laimimahlaga täiustatud kookosvesi, mis aitab lõõgastuda pärast trenni. Magustamiseks on lisatud pisut agaavisiirupit. Hind 2.60 / 330 ml\nLeedrisiirup pakub piiramatult kasutusvõimalusi Nirista jäätisele või salatikastmesse, sortsuta tee või prosecco sisse või sega lihtsalt mineraalveega värskendavaks joogiks – leedriõiesiirupil on rikkalikult kasutusvõimalusi.\needriõiesiirup valmib mahedalt kasvanud musta leedri õitest. See iidne raviks kasutatud puu on teinud Saksamaal märkimisväärse taassünni. Kollakasvalged magusalt lõhnavad õied ilmuvad puule juuni algul ning neid korjatakse käsitsi. Kohe korjamise järel segatakse õied vee ja toor-roosuhkruga lahuseks, millest valmib mõne tunni järel siirup. Musta leedri tervendavaid omadusi hindas juba Vana-Kreeka arst ja arstiteaduse rajaja Hippokrates. Peale õiesiirupi valmistatakse leedrist veel mitmeid tooteid, näiteks veini, moosi, ekstrakti ja siirupit sinakasmustadest marjadest, mis saavad küpseks septembris. Eelkõige toimib leeder organismi puhastaja ja immuunsüsteemi stimuleerijana.\n•\tSega leedrisiirup koos mineraalveega värskendavaks joogiks. •\tSega kokteiliks kokku mineraalvesi, valge vein ja leedrisiirup. •\tNirista siirupit jäätisele, jogurtile, puuviljadele, pannkookidele või müsli sisse. •\tLeedrisiirup on ideaalne vinegreti ehk salatikastme koostisosa. •\tAnna siirupiga magus maitsenüanss ka soolastele lihakastmele ja -roogadele. •\tKasuta suhkru asemel, näiteks rabarberitoitudes, panna cotta's, küpsetistes jne.\nHolderhofi leedriõite siirup, hind 6.50 / 500 ml Hollala biodünaamiliselt kasvatatud leedriõite siirup, hind 8.80 / 500 ml\nSaksamaal populaarne värskendav suvine alkoholiga kokteil, mida on lihtne valmistada. •\t200 ml prosecco't, vahuveini või kuiva valget veini •\t50 ml leedriõiesiirupit •\tSorts karboniseeritud mineraalvett •\t5-6 värsket mündilehte •\tLaimiiviil •\tJääkuubikuid Mudi mündilehti sõrmede vahel\nja pane need suurde veiniklaasi, lisa paar jääkuubikut ja laimiviil. Vala peale vein ja leedrisiirup, pikenda mineraalveega. Serveeri laimiviiluga.\nSUVINE KOKTEIL „HUGO”\nNüüd on Biomarketi valikus leedrisiirupid Saksa tootjalt Hollala ja Šveitsi tootjalt Holderhof. Nende leedrikasvatajad julgustavad kasutama küllusliku maitsega siirupit nii värskendavate jookide valmistamiseks, kokteilidesse segamiseks kui toidu maitsestamiseks.\nEnsüümid kaitsevad ja hoiavad elu\nui lõvi on saanud saagiks antiloobi, sööb ta esmalt ära siseelundid, et saada rohkesti vitamiine ja ensüüme. Kass mängib saagiks saadud hiirega enne selle söömist tükk aega, et sülge moodustuks võimalikult palju ensüüme, mis aitavad hiirt seedida. Haavata saanud loom lakub haavu tunde, sest süljes sisalduvad ensüümid leevendavad valu ja kiirendavad haavade paranemist. Nii selgitab ensüümide rolli looduses Biolatte toidulisandite looja Yves Delatte. Ensüümid on elusrakkudes kulgevate biokeemiliste reaktsioonide kiirendajad\nehk katalüsaatorid, mis suunavad ja reguleerivad organismis tuhandeid reaktsioone. Need toetavad ja kergendavad seedimist, nende abil jõuavad toitained verre, rakkudesse ja kudedesse jne. Iga ensüüm lahendab spetsiifilist ülesannet: amülaas lõhustab polüsahhariide, pepsiin hüdrolüüsib toiduvalgud peptiidideks, lipaas aitab seedida rasvu ja laktaas piimasuhkrut jne. Ensüüme toodab keha ise ning saame neid ka toidust. Kõige enam ensüüme toodetakse süljega, samuti kõhunäärmes ja soolestiku mikroflooras. Seega ei ole\ntoidu hoolikalt läbi mälumise soovitus müüt. Toidus leidub ensüüme rohkesti puu- ja köögiviljades ning teraviljade idandites. Kuna toidu kuumutamine hävitab ensüümid, tasub eelistada tooreid või kergelt kuumutatud köögivilju, mis võiksid olla meie peamised ensüümiallikad. Ensüüme hävitavad ebatervislik eluviis ja stress, ravimid, samuti väheneb nende tootmine vananedes. Kuna ensüümide puudus viib tervisehäireteni, on oluline korvata nende puudujääk tervislikult toitudes või tarvitades lisaensüüme toidulisanditena.\nBIOLATTE ENSÜÜMID LISAENSÜÜMIDEST ON ABI, KUI: •\tTarvitad ravimeid •\tSul on seede- või kaaluprobleeme •\tSa ei söö piisavalt värskeid puu- ja köögivilju (vähemalt 500 g päevas) •\tSööd külmutatud või konserveeritud toitu, kiirtoitu või poolfabrikaate •\tSuitsetad või tarvitad palju alkoholi •\tSul esineb allergiaid, toidutalumatuseid või seentõbesid •\tSul on nahaprobleeme, küüned on nõrgad ja juuksed õhukesed •\tSul esineb kergeid hormonaalseid või menstruatsiooniprobleeme\n•\tEnzym – neile, kes ei söö lisaks vitamiine ja mineraale. Hind 30.45 / 60 kps •\tSuperzym – neile, kes söövad juba vitamiine ja mineraale. Hind 28.05 / 60 kps •\tLadyzym – ensüümisegu naistele vanuses 14-77 aastat hormonaal- ja närvisüsteemi tasakaalustamiseks. Hind 30.45 / 60 kps •\tX-zym – ensüümisegu meestele vanuses 35-55 aastat, kellel esineb eesnäärme suurenemisest põhjustatud vaevusi ning seedeprobleeme. Hind 32.95 / 60 kps •\tHiivax – tarvitamiseks seenpõletiku korral, sisaldab ensüümitootmist stimuleerivaid ning seentevastaseid kardemoni, cayenne'i pipart ja ingverit. Hind 35.35 / 110 kps\nMaitsev ja mitmekülgne avokaado Ameerika pirnloorberi vili avokaado, teise nimega alligaatorpirn on pungil häid rasvu ning mekib toidulaual kiiduväärselt üsna mitmel kujul.\nmeerika pirnloorber on elujõuline igihaljas puu, mis võib kasvada kuni 20 meetri kõrguseks. Kasvandustes siiski puid kärbitakse, et need ei kasvaks üle kaheksa meetri. Haigused ja putukad seda troopilist kliimat eelistavat puud eriti ei armasta, mistõttu sobib see hästi mahedalt kasvatamiseks. Avokaadod korjatakse alati ära toorena, sest need ei saagi puu küljes kunagi küpseks ning neile on omane järelvalmimine. Õige korjamise aeg on kindlaks määratud vilja õlisisalduse järgi, mis peab saavutama teatud taseme.\nKÜPSEB TOASOOJAS •\tOsta tugev ja kahjustamata vili ning lase sellel kodus küpseda. Vali kindlasti vili, millel on veel küljes leherootsu ots, mis kaitseb vilja mädanemise ja riknemise eest. •\tAvokaado küpseb kiiremini toasoojuses. Küpsemise kiirendamiseks võid vilja pista koos banaani või õunaga paberkotti. Vili on söömiseks valmis, kui see annab sõrmega katsudes järele. Ainult sordi „Hass“ küpsusest saab aru koore värvuse järgi – see muutub tumedaks. Küps avokaado maitseb pähkliselt ja kreemjalt. •\tLahti lõigatud avokaado viljaliha oksüdeerub kiiresti. Seepärast lõika vili lahti vahetult enne kasutamist või pritsi viljalihale veidi sidrunimahla.\nVÄÄRTUSLIK SISU Avokaado on suurima rasvasisaldusega puuvili – selles on üle 20% rasva. Peamiselt koosneb see kõrge toiteväärtusega ja tervislikest polüküllastumata rasvadest, eriti linoolhappest. Vili sisaldab kõiki asendamatuid aminohappeid ning rohkesti vitamiine ja mineraalaineid. Selline kooslus teeb avokaadost erakordselt tervisliku, toitva ja energiat andva toiduaine.\n•\tAvokaado on kaunis ja maitsev lisand salatitele. Salatis maitseb see hästi koos kirsstomatite, keedumuna, krevettide, suitsusingi, soolalõhe ja kodujuustuga. •\tSurista kosutavaks smuutiks või mõnusaks suviseks külmsupiks. •\tPurusta koos sidrunimahla või õli ja soola-pipraga maitsvaks määrdeks rukkileivale. •\tPüreesta koos toidukoorega dipikastmeks köögiviljadele või Mehhiko guacamolekastmeks koos tomati, sibula, küüslaugu, tšilli, sidrunimahla ja soolaga. •\tPüreesta kreemjaks magustoiduks koos kakao, banaani ja meega. Biomarketis pakume Peruus mahedalt kasvatatud avokaadosid „Hass“, mis on tänu oma headele maitseomadustele avokaadosõprade seas armastatuim sort. >\nPudelisse püütud särtsakas puuviljasus uvel ihkavad maitsemeeled kerget, värsket ja jahutavat. Soojendavad punased veinid jäävad sügist ootama, aeg on tuua välja valged ja roosad, mis passivad hästi kergemat sorti toiduvalikuga. Veiniteo alguses toimub valgete veinide puhul käärimisprotsess madalamal temperatuuril ja terasvaatides, joogile ei anta aega pikalt areneda. Nii püütakse pudelisse veini särtsakas puuviljasus. Pudelis säilitamine valdavale enamikule valgetele veinidele midagi juurde ei anna, vaid need on mõeldud tarbimiseks noorelt, et nautida joogi värskust ja\nerksust. Proovi näiteks Sauvignon Blancist ja Grüner Veltlinerist valmistatud veine. Sauvignon Blanc on üks maailma enim kasvatatavaid valgeid viinamarju, kuna ta kingib olenevalt kasvukohast ohtralt avastamisõõmu ja varieeruvaid aroomi- ning maitsenüansse alates värskelt niidetud rohust, tikrimarjast ja mustast sõstrast kuni kirbe kassipissini. Trendikate Uus-Meremaa Sauvignon Blancide kõrval ei tasu unustada, et selle viinamarja klassika tuleb Vanast Maailmast ja proovida võiks Prantsusmaalt Loire’i jõe orust pärit suurepäraseid veine.\nJardin des Anges 2013, AOP Touraine Prantsusmaa Mitmeid auhindu võitnud suurepärane Sauvignon Blanci näide on aromaatne, maitselt ühtaegu värske ja kerge ning mahlaselt-mesiselt puuviljane. Väga hea happesus ja mineraalsus sobitab veini roheliste salatite või valge kala juurde ja kindlasti aperitiiviks. Nauditavalt pika järelmaitsega väga elegante vein. Kahe sõnaga, maitseb nagu nimigi ütleb – Inglite aed! Hind 12.80 / 0,75 l\nMeinklang Grüner Veltliner 2014 Burgenland, Austria Austria juhtivalt biodünaamiliste veinide tootjalt Meinklangilt on see üks mõnusamaid kergeid suveveine. Iseloomuga, keelel põnevalt avanev vein on alguses ürdine ja mineraalne, siis nauditavalt happeline ja mahlane. Elegantne jook on särtsakas ja piprane ning sobib kui valatult vürtsikate toitudega, aga kindlasti ka maitserikaste roheliste salatite ja valge liha või kalaga. Hind 10.20 / 0,75 l\nGrüner Veltliner – Austria klassik on suvisteks olenguteks ning söömaaegadeks kui loodud. Nagu nimigi viitab, on see vein õige roheline – mahlase puuviljase aroomiga rüübe on üsna intensiivne ja keelel põnev, piprasus õrritab maitsemeeli ja tsitrusehapu paneb süljenäärmed tööle. Taolise vürtsise iseloomuga veini kõrvale passivad imehästi sarnased road, näiteks Aasia köök ja sushi. Samuti grillitud ja vokitud road, proovi Grünerit näiteks grillkala või -kanaga. Unustada ei tasu kerget rohelist salatit.\nRütmide vägi: universumis, meis, nahas Rütmid on kõikjal me ümber. Ja me sees. Päev ja öö, suvi ja talv, noorus ja vanadus, uni ja ärkvelolek. Kuul on faasid, meil hingetõmbed ja südametuksed. Oma rütmid on ka nahal.\nRÜTM KANNAB ELU\nRÜTMID TOOVAD TERVISE Rütmist sõltub maailmas tohutult palju, on öelnud antroposoofia ja antroposoofilise meditsiini rajaja, Austria filosoof Rudolf Steiner. Mees, kelle lause – „Uurige rütme, rütm kannab elu.” – andis doktor Rudolf Hauschkale impulsi Dr. Hauschka looduskosmeetika tootjatehase, antroposoofilisi ja homöopaatilisi ravimeid valmistava WALA rajamiseks. „Päikese kevadpunkt – punkt sodiaagiringis, kus päike kevadisel pööripäeval tõuseb – nihkub 72 aasta jooksul ühe kraadi võrra. Periood, mille jooksul päike sel viisil sodiaagiringi läbib, on umbes 25 920 aastat. Seda nimetatakse kosmiliseks ehk platooniliseks aastaks. Inimene hingab ühe minuti jooksul tavaliselt 18 korda, ühes tunnis teeb ta 1080, ühes päevas 25 920 hingetõmmet. 25 920 Maa päeva on omakorda inimese keskmine eluiga, umbes 72 aastat,” juhtis Steiner meie tähelepanu olulistele seostele mikro- ja makrokosmose vahel. Meie sees olevate rütmide tähtsuse üle mõtiskleb ka antroposoofiline arst, lastearst ja -psühhiaater Anne DanielKarlsen: „Rütm looduses, ja ka inimeses, pole kunagi ühetaoline,\ntäpselt samasugune. Meie sisemine tervik on alati seotud välisega – mida nõrgemaks jääb minajõud, seda sõltuvamad oleme me välistest teguritest, meid ümbritsevatest inimestest, nende hoiakutest, arvamustest, ootustest meie suhtes ja paljust muust. Igal inimesel on oma kese, hingelise tasakaalu ruum, mis on kujunenud just talle ainuomaselt. Selles ruumis asuv tuum on alati terve. See, milline on olnud inimese sugupõlvedelt päritu ja sotsiaalselt kujundatu ning kuivõrd on ta saanud lapsena tunda oma isiksuse tunnustamist ja mõistmist, loob hingelise tasakaalu ruumi suuruse.” Selgub, et tasakaal ei tähenda saavutatut, vaid on pidevas leidmisprotsessis. Me pendeldame kogu aeg oma tasakaalukeskmest välja, äärmuste poole ja püüdleme siis keskme poole jälle tagasi. Kui aga jääme justkui äärmusesse kinni\nMeis olevas elukehas on tervise, hingekehas aga haiguse alge. ega ole võimelised sealt enam tagasi liikuma, tekib haiguslik seisund. Inimene kulgeb elu jooksul kogu aeg tervise ja haiguse, kahe pooluse vahel, mis kuuluvad alati kokku. Seejuures ei ole tervis eesmärk omaette, vaid eelkõige protsess, mis õpetab inimest kujundama talle ainuomast isiklikku ja sotsiaalset elu.\niljoneid aastaid on inimkond seadnud oma tegemisi looduse, mitte kella ja kalendri järgi. Viimased sadakond aga ei ärka me enam koos päikesega, ei oska kuulata oma keha, stressame, tormame kuhugi ja teab milleks. Meil on meelest läinud, et oleme rütmilised olendid.\nRÜTMID TAASTAVAD TASAKAALU Antroposoofilise inimesekäsitluse järgi võib meis eristada nelja keha: füüsilist, elukeha, hingekeha ja Mina. Elukeha kosutamiseks annab tohter nõu ehitada päev üles võimalikult kindla rütmiga, kus söögiaegadel, kehalisel liikumisel ja sellel, mis hinge puudutab, on oluline roll – sest see tugevdab meie elukeha, mis on tervise allikaks. Hingekeha ülekaalu toidavad – ja mõjutavad sellega ka haigusliku seisundi teket – emotsioonidest muserdatus, süütunne, viha, madal enesehinnang ja muu taoline. Elukehas on tervise ja hingekehas haiguse alge, minajõu juuresolekul saame nende kahe keha vahel õige suhte, õige tasakaalu kuni iga elundini välja. Ka minajõu eest saab hoolitseda rütmilise päevakorralduse, õhtuste päevale tagasivaatamis-, erinevate keskendumisharjutuste ja muuga.\n„See ei ole midagi keerulist, ei nõua mingeid vahendeid ja sellega saab hakkama iga inimene!” julgustab dr Daniel-Karlsen ning annab mõned toredad ja lihtsad nipid: •\tTasakaaluharjutus, kus kujuteldavat joont mööda jalga jala ette pannes ei tohi astuda järgmist sammu enne, kui kehas on saavutatud täielik tasakaal. Sellise harjutuse kolm korda päevas tegemine ja hiljem nõnda ka tagurpidi liikumine annab võimaluse jõuda suurema hingelise tasakaalu ja rahuni. •\tVõi harrasta rütmilisi, igapäevaseid kiires tempos jalutuskäike. Need ei tohi muutuda füüsiliseks lihastreeninguks, vaid peaksid saama emotsionaalseks kohtumiseks mõne loodusobjektiga, olgu selleks puu, kivi või midagi muud kaunist, mille muutumist ajas sa päevast päeva jälgid. •\tVõi püüa iga päev teha 15-minutilisi kirjutamisseansse, kus paned kauni käekirjaga, rütmiliselt, voolavalt ja seotud kirjas paberile mõne endale olulise ja hinge puudutava luulerea või mõtte.\nROHKEM RÜTME! Need tegevused aitavad su ellu tuua rütme ning sellega koos ka hingerahu ja tasakaalu, oskuse hoiduda stressist, tõsta enesehinnangut, muutuda paindlikumaks ja sallivamaks ning panna endas taas voolama „tardunud” elujõu. Psühhiaatrid toonitavad, et märksõnaks on seejuures järjepidevus.\nMida nõrgemaks jääb minajõud, seda sõltuvamad oleme me välistest teguritest.\n•\tMediteeri. •\tTegele joonistamise, maalimise, voolimise, muusika või muu loovusteraapiaga. •\tHellita end massaaži ja vannirituaalidega. •\tHarrasta idamaiseid võitluskunste. •\tÕpi ütlema „ei”, et teha lõpp enda rebestamisele ja ebareaalsete kohustuste võtmisele. •\tTee hingamisharjutusi. Iidsetes kultuurides olid need meditatsiooni oluline osa ning on paljudes praktikates kõrgelt au sees tänapäevalgi.\nRÜTMID KINGIVAD ILU\nRütmid on olulised mitte ainult sisemise tervise ja tasakaalu, vaid ka naha tervise ja ilu loomisel, möönab WALA arendusosakonna juht Annette Greco, kes Dr. Hauschka maailma Tallinnaski tutvustamas on käinud. „Päeval on meie keha avatud ümbritsevale, võttes vastu muljeid ja toitaineid, öösel töötleb ta kogutut. Seetõttu ongi mõlemad polaarsused ühtmoodi tähtsad. Isegi kui me ajavööndeid pealtnäha ilma pingutuseta ületame, mõjutavad elu rütmid meid ometi. Kui me nende vastu talitame, võime haigeks jääda. Kui me kaasa voolame, paneme aluse tervisele, hetkes olemisele ja ilule.”\nElu rütmidega kaasa voolates paneme aluse tervisele, hetkes olemisele ja ilule.\nNaha rütme ja vajadusi on Dr. Hauschka austanud ning kosmeetika loomisel arvesse võtnud sarja loomisest peale. Päevased taimeõlisid sisaldavad hooldustooted aitavad nahal end kaitsta saastunud õhu, temperatuurikõikumiste, stressi, tuule, tolmu ja muu eest ning turgutavad tema loomulikku niiskustasakaalu. Õhtune õlivaba ja veepõhine kosmeetika aitab rakkudel aga taastuda, uueneda ning saabuvaks päevaks jaksu ja värskust koguda. Veelgi sügavamal tasandil toetavad nahka ja organismi Dr. Hauschka salongihoolitsused, mille südameks on pehmete pintslite ning korrapäraste paituste ja vajutustega tehtav lümfistimulatsioon. Et keha leiaks endas taas üles tasakaalu, väe ja rütmi.\nNaine suure südamega\nMis sind Dr. Hauschka juures puudutab? Dr. Hauschka üldine maailma loodust säästev filosoofia, sügav austus elava looduse vastu, inimese ja looduse ühtsuse nägemine ning selle kaudu inimese loomuliku ilu toetamine.\nMiks mahekosmeetika? – „Sest ma väärin seda!”\nFoto: Aila Utsu-Püttsepp\nMillal, kus ja kuidas sa Dr. Hauschka looduskosmeetikast esimest korda kuulsid? Dr. Hauschkast kuulsin ma esimest korda juba 24 aastat tagasi, kui osalesin kahekuulisel antroposoofilise meditsiini alasel rahvusvahelisel arstide täiendõppekursusel, mis toimus 1991. aastal Lukaskliinikus Šveitsis, Arlesheimis. Mis oli see miski, mis Dr. Hauschkat kasutama meelitas? Milline oli su esimene Dr. Hauschka toode? Sellel kursusel toimus mu esimene vapustav kogemus antroposoofilise meditsiini ning taimedest ja mineraalidest valmistatud ravimitega. Nende kogumise, valmistamise ja laboratoorse töötlemisega mitte ainult teoreetiliselt, vaid ka praktiliselt. Sellest ajast pärineb ka mu esimene kogemus Dr. Hauschka toodetega.\nMis on see, mis sind Dr. Hauschka juures tänaseni hoiab? Kõige rohkem meeldib mulle see, et oma põhiväärtustes pole Dr. Hauschka ka rasketes turumajanduse tingimustes ja kiskjalikus konkurentsimaailmas allaandmisi teinud. Kas midagi on üllatanud ka? See ongi, et Dr. Hauschka on vaatamata kõigele ellu jäänud!\nMillised on su Dr. Hauschka lemmikud? Mu vaieldamatuteks lemmikuteks praegu on uuendav päevakreem, taastav mask ja puhastuskreem. Veel meeldivad mulle sidrunisidrunheina ja lavendli-sandlipuu dušipalsamid. Meigitoodetest on mu lemmikuteks hiljuti uuenenud jumestuskreemi toon 02 ja kärtsroosa huulepulk nr 16. Tegelikult on kogu mu meigipark Dr. Hauschkalt!\nDr. Hauschka uuendav päevakreem Hind 42.50 / 40 ml\nMu esimeseks tooteks oli vist legendaarne roosi päevakreem, mis mind täielikult ära võlus ja ka teisi tooteid otsima pani.\n33 DR. HAUSCHKA AUSTAJANNA\nANNE DANIEL-KARLSEN on lastearst, lastepsühhiaater ja antroposoofiline arst, kelle tegemistest kuuldes jääb suu ammuli. Kuidas ta kõike jõuab!?! Ta töötab lastepsühhiaatrina Tartu Maarja Tugikeskuses, Tartu Herbert Masingu Koolis, Tartus Jakobi Terapeutikumis ning nõustab Tähtvere Avatud Naistekeskuses perevägivalda kannatanud lapsi ja emasid. Tal on kolm imetoredat lapselast ning hubane kodu Peedul vanavanaonu ehitatud majas, mille Anne koos abikaasaga taastas ja kuhu ta on loonud lopsaka paradiisiaia. Peedu on Annel südame küljes teiselgi moel – just sinna tahab ta koos mõttekaaslastega rajada Baltimaade esimese ravikeskuse psühhiaatriliste probleemidega noortele. Et aidata neil, kes oma eluga puntras ja hingega kriisis leida looduse rahus ja vaikuses tänu proffide abile ja terviklikule raviviisile üles päästev õlekõrs.\nDr. Hauschka ööseerum – see, mida varem polnud Sõrme all siidine, nahal udupehme, imendub hetkega ning lõhnab nii uinutavalt, et keha ja meeled saavad lasta päeval puiklemata minna.\nSina jääd unele, nahk aga ärkab tegudele. Uus ööseerum aitab tal usinalt taastuda ja uueneda, et hommikul värskusest, energiast ja tervisest pakatada. Dr. Hauschkal on nüüd õhtuseks ilurituaaliks erinevale nahaseisundile, vanusele ja maitsele kokku 11 kosmeetikumi.\nILUUNI TEEB ILUSAKS\nERILINE VIIS, TAIM JA TOODE\nNaharakkudel on sisemine kell, mis teab, kas on öö või päev. Päevavalguses lülituvad tööle UV-kiirguse eest kaitsvad geenid. Kaitsmine ongi naha tähtsaim päevatöö, mida ta on kõige tublim tegema hommikul kella 7 ja 11 vahel. Öösel saab pühenduda taastumisele, uuenemisele ja päevaks jaksu kogumisele, mida teeb nahk kõige usinamalt õhtul kella 10 ja 12 vahel ning kaheksa korda kiiremini kui päeval. Nii et põline tarkus iluunest ehk pea padjale panemisest enne südaööd pole mingi udujutt. „Ettekujutus, et me oleme päeval aktiivsed ja öösel lülitame end täielikult välja, ei pea päris paika. Pigem on tegu ümberlülitumisega. Just sellepärast, et argiteadvus võtab puhkepausi, oleme me öösel vägagi aktiivsed ja suudame luua vundamendi järgmiseks päevaks,” kinnitab ööseerumi üks loojaid, Dr. Hauschka tootjatehase WALA arendusosakonna juht Annette Greco.\nNagu kõik Dr. Hauschka 11 õhtuseks kasutamiseks sobivat toodet, on ka ööseerum veepõhine ja õlivaba – see on Dr. Hauschka eriline, nahas olevat tarkust ja rütme arvestav põhimõte. Miks? Sest uuenemiseks peab nahk saama vabalt hingata, mida õlirikas kosmeetika segaks. „Vesi ja rütmilisel meetodil valmistatud taimetõmmised kannavad toote toime edasi õlidest ja rasvadest erinevalt,” selgitab Dr. Hauschka looduskosmeetika Baltikumi koolitaja Ave Oit. „Nahakudedesse transporditakse mitte ainult taime füüsilised omadused, vaid ka nahka energeetilisel tasandil tervendav eeterlik vägi. Nahale antakse impulsse, juhatust, mida ja kuidas toimida.” Ööseerumis kannab imuplsse õun. Õite rütmiline tõmmis edastab sõnumi avaneda jääkainete loovutamisele ja looduse kosmilistele jõududele. Õunavesi koondab need kosmilised jõud ja rütmid kokku, pannes naha hommikul värskusest särama. Veel on ööseerumis Virgiinia nõiapuu koore ja lehtede tõmmis, mis korrastab naha ainevahetust ja parandab jumet.\n11 TARKA ÕHTUTOODET Kolm sammu – puhasta, toniseeri, elavda – selline on Dr. Hauschka õhtune ilurituaal. Esimesed neli toodet nimekirjas on igaõhtuseks põhihoolduseks. Ülejäänud seitse aga 28-päevaseks – naharakud uuenevad just nii kaua – intensiivkuuriks, mil 3-astmeline õhturituaal muutub 2-astmeliseks. 1.\tÜldine näotoonik – tugevdavat impulssi andev pihus normaalsele, kuivale ja tundlikule nahale hommikuks ja õhtuks. 2.\tKlaaristav näotoonik – korrastavat impulssi andev pihus rasusele, ebapuhtale ja seganahale hommikuks ja õhtuks. 3.\tÖöseerum – elavdavat ja värskendavat impulssi andev seerum igas seisundis nahale ainult õhtuks. 4.\tUuendav seerum – uuenemisvõimet tugevdavat impulssi andev seerum küpsele nahale hommikuks ja õhtuks. 5.\tUuendav öine hoolduskuur – korrastavat impulssi andev ampullitoode igas seisundis nahale ainult õhtuks.\n6.\tRahustav hoolduskuur – vaigistavat impulssi andev ampullitoode tundlikule ja kuperoossele nahale hommikuks ja õhtuks. 7.\tKlaaristav intensiivhooldus (kuni 25-aastastele) – tasakaalustavat impulssi andev pihus noore ebapuhtale nahale hommikuks ja õhtuks. 8.\tKlaaristav intensiivhooldus (alates 25. eluaastast) – tasakaalustavat impulssi andev pihus täiskasvanu ebapuhtale nahale hommikuks ja õhtuks. 9.\tRahustav intensiivhooldus – normaliseerivat impulssi andev pihus ülitundlikule, stressis ja punetavale nahale hommikuks ja õhtuks. 10.\tUuendav intensiivhooldus – kudesid tugevdavat impulssi andev pihus küpsele nahale hommikuks ja õhtuks. 11.\tIntensiivhooldus üleminekuaastatel – tasakaalustavat impulssi andev pihus menopausis nahale hommikuks ja õhtuks. Järgneb >>>\n36 DR. HAUSCHKA UUS ÖÖSEERUM Mida teeb? Elavdab, uuendab ja taastab nahka, et hommikul vaataks sulle peeglist vastu värske, särav ja elujõust pakatav pale. Milline on? Õlivaba ja kerge. Paksem kui vesi, ent õhem kui kreem. Ülimõnus nahale kanda. Kellele on? Naistele ja meestele alates 25. eluaastast, igas seisundis nahale, iseäranis niiskuse järele janunevale. Millest koosneb? Värskelt nopitud õunapuuõite rütmilisest tõmmisest, värskete õunte hüdrolaadist ehk õunaveest, Virgiinia nõiapuu koore ja lehtede rütmilisest tõmmisest. Kuidas kasutada? Kanna õhtul Dr. Hauschka kolmeastmelise näohoolduse viimase sammuna pärast näo ja kaela puhastamist ja näotoonikuga toniseerimist väike kogus näole ja kaelale. Kui soovid, siis ka dekolteele. Palju maksab? 29.80 / 25 ml, 3.50 / 2,5 ml\nÕunapuu: kodune ja väekas sõber\nunapuu imeline muutumine õhkõrnadest õitest jaksu täis viljadeks on inimest võlunud aastatuhandeid. Nii Kasahstanis, kus on õunapuid kasvatatud arvatavalt juba aastast 10 000 eKr, kui Egiptuses, kus ubinaid vaaraodele hauda kaasa pandi ning ka Vana-Roomas, kus neid parimate sortide aretamiseks pookima hakati. Rääkimata müütidest ja muinasjuttudest, mida õun on sünnitanud. Olgu Aadama ja Eeva õunaamps Eedeni aia hea ja kurja tundmise puult või Lumivalgekese uinutanud mürgiõuna killuke.\nIMEDEST PUNGIL Õunal kui roosi sugulasel on viis kroonlehte, tema sees on viie seemnekambriga südamik ning lopsaka saagi jaokski pole vaja õisi rohkem kui 5%. Ubin on tervisepomm, milles pea kõiki vitamiine, kaaliumi, rauda, kaltsiumi ja tsinki, pektiini, suhkruid, kiudaineid, happeid ning uhkelt võimsaid rakukaitsjaid ja põletikupeletajaid polüfenoole ja flavonoide. Et 75% sellest kasulikust on koores või selle all, tasub õuna süüa koorega. Ubin vähendab nahahaigusi, kaitseb närvirakke, on vähirakkude hävitamisel keemiaravist tõhusam, puhastab hambaid ja masseerib igemeid ning leevendab oma 85% veesisaldusega nii janu kui rakkude vedelikuvajadust.\nÖÖSEERUMI SÜDAMETAIM Õunapuu õite ja viljade vägi on ka Dr. Hauschka uue ööseerumi südames. „Otsisime taime, millel oleksid nii õrn õis kui jaksu täis vili – teisisõnu, et oleksid koos nii lubadus kui tulemus. Lõpuks otsustasime õuna poolt. Seni ei ole me teda kunagi kasutanud, ööseerumi jaoks on ta aga otsekui loodud,“ rõõmustab Dr. Hauschka tootjatehase WALA arendusosakonna juht Annette Greco.\nEt nahka säratav ja värskendav jaks mõlemast annist parimal moel kinni püüda, pruugitakse kaht erinevat moodust: värskelt nopitud õitest valmib doktori loodud erilisel rütmilisel meetodil tõmmis, viljast aga aurudestillatsiooni kasutades vesi. Õied, mis nopitud varahommikul, kutsuvad nahka avanema, et see päeva jooksul kudedesse kogunenud jääkainetest paremini vabaneda suudaks. Suvest pungil viljades on aga lisaks niisutavatele omadustele ja poputavatele toitainetele ka õuna värskus ja elujõud – seesama sära, mis kiirgab näolt vastu pärast kosutavat ööund. Õiget õunasorti otsis WALA hoolega, sest ubin pidi olema prink, mahlane ja pehme, parajalt magus ja parajalt hapu ning tugeva, samas õrna koorega. 2000 erinevast Saksamaa õunasordist langes valik väärikale ja roosapõsisele Berni roosõunale. Otsekui pühitsemaks inimese ja õunapuu iidset sidet. Õunapuu – Malus Mill.\n37 DR. HAUSCHKA TAIMEALBUM\nTa on meile nii „oma”, et tunneme ta ära kinnisilmi. Ja ohh, kuis temas on väge – vaid mõni kuu ning hullutavalt lõhnavatest õitest puhkevad suveküllusest pringid viljad.\nDr. Hauschka uued higiohjeldajad Nahale õnnistavad, lõhnameelele leebed, higile karmid, higistamise vastu aupaklikud, veganitele sobivad.\nHauschka uued deodorandid mitte ainult ei lõhna erinevalt, vaid on sõltuvalt higitüübist erinevad ka sisu poolest. Palsamine roosideodorant taltsutab stressihigi, õlivaba salvei-mündideodorant hoiab kontrolli all trennihigi. Kumbki neist ei sisalda ärritavaid alumiiniumsooli, ei jäta riietele valgeid triipe, ei pane kaenlaaluseid kleepuma ega kipitama, ei ummista poore, ei riku naha loomulikku mikrofloorat. Alkoholi on neis vaid vähesel määral, higilõhna eest kaitsevad nad usaldusväärselt, sobivad tundlikule nahale ja kohe pärast raseerimist ning on läbinisti looduslikud. Aroomi on neile puhastest looduslikest eeterlikest õlidest loonud Dr. Hauschka lõhnameister Jörg Zimmermann.\njääke. Viimast ülesannet peetakse nii oluliseks, et nahka kutsutakse vahel ka „kolmandaks neeruks”. Lõhnatu vedelik. Higi on tegelikult lõhnatu, sest koosneb põhiliselt veest, veidike ka soolast ehk naatriumkloriidist, mineraalainetest, piim- ja kusihappest. Lõhna saab ta siis, kui nahal olevad bakterid asuvad lagundama higiga koos eritunud aineid. 2–3 miljonit higinääret. Nii palju neid meil on, kummagi kaenla all umbes 25 000. Ainsad higinäärmevabad kohad on huuled ja väliskõrv. 0,5–15 liitrit ööpäevas. Higi hulk sõltub õhutemperatuurist, riietusest, tegevusest, kehakaalust, stressitasemest, immuunsüsteemi tugevusest, soost. Jahedas ringi sahmides võib see olla 0,5 liitrit, kuumas rügades ulatuda 15 liitrini ööpäevas.\nSTRESSI-, TRENNI- JA MUU HIGI Nn stressihigi on vaos hoida kõige raskem, see lõhnab ka kõige häirivamalt ning paneb higist leemendama peopesad, jalatallad, kaenlaalused ja otsmiku. Sportides ja muidu rassides, samuti kuumuses tekkiv higi toob soolapisarad kogu kehale, iseäranis kaenla alla, näole, seljale, rinnale. Higi haiseb vängemalt siis, kui sind vaevab kõhukinnisus, patustad magusaga, oled murde- või üleminekueas, ootad last, imetad või sul on menstruatsioon. Ka võivad higilõhna tugevdada ravimid, kunstmaterjalist rõivad, vürtsine toit, kohv ja alkohol. Higinäärmeid on meil kahte sorti. Ekriinsed on väikesed, paiknevad üle keha, avanevad naha pinnal pooridena ja eritavad tavalist vesist higi. Apokriinsed ehk meie lõhnanäärmed eritavad paksemat tugeva lõhnaga higi, hakkavad tööle meie suguküpseks saades, asuvad sügaval rasvkoes ning avanevad seal, kus kasvavad karvad, st kaenla all, rinnal, peas, kubeme ja suguelundite piirkonnas.\nHIGISTAMISE VÕLU JA VALU Higistamine on eluliselt tähtis, sest jahutab organismi ülekuumenemise korral, hävitab mikroobe, viib kehast välja ainevahetuse\nDEODORANT VS ANTIPERSPIRANT Deodorant ei takista kehal higistamast, küll aga pidurdab higihaisu põhjustavate bakterite kasvu, varjab higilõhna ja lagundab lõhnamolekule. Looduslikud deodorandid teevad seda kristallsoolade, ravimtaimetõmmiste ja eeterlike õlide abiga. Ka võib neid kasutada kohe pärast raseerimist. Antiperspirant ei lase kehal higistada, sest sisaldab poore ummistavaid alumiiniumsooli. Kaenlaalused on küll kuivad, ent koos higiga ei saa kehast väljuda ka jääkained. Tundlikel inimestel võivad Aluminium chlorohydrate, Aluminium sulfate, Aluminium zirconium kutsuda esile nahaärrituse, allergilise reaktsiooni või karvanääpsupõletiku.\nROOSIDEODORANT SALVEI-MÜNDIDEODORANT •\t•\t•\t•\nvärskendavalt geeljas ja õlivaba kargelt ürdise lõhnanoodiga rohemündi eeterlik õli lisab särtsakust ohjeldab higi sportimisel ja füüsilise pingutuse korral •\tsüdametaime salvei tõmmis ja eeterlik õli hoiavad higistamise vaos •\tVirgiinia nõiapuu tõmmis ahendab poore ja taltsutab baktereid Hind 12.75 / 50 ml\nsametiselt palsamine pealetükkimatu lillearoomiga ohjeldab stressihigi pingelistes olukordades südametaime Damaskuse roosi õitevesi ja eeterlik õli rahustavad •\tjojoobi- ja riitsinusõli niisutavad nahka •\tkortslehetõmmis ahendab poore ja korrastab higieritust Hind 13.23 / 50 ml\nNaudi suve täiel rinnal!\nSuvepäike ja lopsakas rohelus toovad kui võluväel muretuma meele ja parema enesetunde. Nüüd on aeg nautida värsket õhku, vitamiinirikast kohalikku toitu ning suviseid elamusi, et talletada pimedamaks ajaks võimalikult palju kehale ja meelele kasulikku. Nüüd on muretum aastaaeg ka nahale.\nõrvale võib jätta toitvad ja turgutavad hooldustooted, rõhku tasub panna hoolikale puhastamisele ja toniseerimisele. Sageli tunneb nahk end suvesoojas ja päikese toel nii hästi, et niiskustasakaal on paigas ja näokreemid võib lausa kõrvale jätta. Kuumadel suvepäevadel on regulaarne näonaha puhastusrutiin eriti oluline, et vältida pooride ummistumist ja vistrike teket. Kas ja kuidas tervislikult päevitada? Dr. Hauschka looduskosmeetik Terje Saarmann kuuleb neid küsimusi oma klientidelt tihti. Mõõdukas päikese nautimine on igati tervislik, märgib Terje. Päikese toimel sünteesitakse nahas organismi toimimiseks\nhädavajalikku D-vitamiini. Kosmeetiku kogemus näitab, et mõnikord põhjustavad päikesekaitsekreemid nahapooride ummistumist ning keemilised päikesefiltrid nahaärritusi. Seetõttu soovitab Terje täiskasvanutel kasutada päikesekreemi eelkõige esimesi päikesevanne võttes või keskpäeval otsese päikese käes viibides. Teadlik päikesenautija hoidub päikesepõletuse eest, kandes näo ja juuste kaitsmiseks kübarat ning saavutab päikesekuldse jume pigem liikudes kui rannaliival lebades. Samuti hoolitseb ta naha tervise ja niiskustasakaalu eest sobilikke nahahooldustooteid kasutades.\nÜldine näotoonik annab nahale jõudu ja parandab niiskustasakaalu. Kasuta toonikut eelkõige hommikuse ja õhtuse puhastusprotseduuri järel. Õhtul täidab õlivaba niisutaja öökreemi ja naha ainevahetuse turgutaja rolli. Pihusta pumbaga pudelist janusele nahale päeva jooksul just siis, kui nahk vajab värskendust. Kui nahk on heas tasakaalus, pole suvel teinekord päevakreemi vajagi, pisab vaid toonikuga niisutamisest. Hind 21.65 / 100 ml, 2.36 / 10 ml\nMelissi päevakreem on nahale ja meeltele kui sõõm värskust ning on ühtviisi nii meeste kui naiste lemmik. Eelkõige kombineeritud ja tundlikule nahale mõeldud kerge ja kiiresti imenduv kreem annab nahale tõuke saavutada taas tasakaal ning matistab rasuselt läikivaid kohti. Nutikate taimetõmmiste kooslus niisutab kuiva piirkonda põskedel ja korrastab rasueritust laubal-ninal-lõual. Hind 22.50 / 30 ml, 3.35 / 5 ml BIOMARKET\nDR. HAUSCHKA SUVISED LEMMIKUD\nPäevitusjärgne kehapiim toob jahutust ja värskendust kuumavale nahale ning leevendab ja rahustab päikesepõletust. Päevituse püsivust pikendavad toitvad taimeõlid ja ainulaadse kristalllõunalille tõmmis. Lõuna-Aafrika kuuma päikese alt pärit taim teab kõike niiskuse säilitamisest ja aitab nahal hoida tervislikku niiskustasakaalu. Kergesti nahka imenduv kreem sobib kasutamiseks nii näole kui kehale. Hind 13.25 / 100 ml\nRahustav hoolduskuur tuleb appi siis, kui päike on liiga teinud. Päikesepõletuse, -lööbe või -allergia korral tupsuta paarikolme ampulli sisu kuumavatele, pakitsevatele ja punetavatele kohtadele ning ebamugavustunne saab ruttu leevendust. Tundlikule ja laienenud kapillaaridega nahale sobib see õlivaba, rütmilisi ravimtaimetõmmiseid ja poolvääriskivi malahhiiti sisaldav hooldustoode kasutamiseks hommikuti ja õhtuti 28-päevase kuurina ehk terve naha uuenemistsükli vältel. Hind 67.70 / 50 ampulli, 19.50 / 10 ampulli\nKüdoonia kehapalsam on tagasihoidliku ja pealetükkimatu lõhnaga. Kerge, samas tõhusa koostisega palsam niisutab ja kosutab nahka ning sobib ühtviisi nii meestele kui naistele. Selle koostises olev küdooniaseemente tõmmis oskab niiskusega ümber käia tõelise talendina. Sama võime kingib ta ka nahale, varustades seda niiskusega ning aidates koos taimeõlidega niiskust nahas säilitada. Palsam teeb olemise klaariks nagu jahutav tuuleiil kuumal suvepäeval. Hind 21.35 / 145 ml, 2.11 / 10 ml\nPuhkama koos Dr. Hauschkaga\nPuhkus, lõpuks ometi! Reisikotti rändavad suvekleidid, terve pika talve oma hetke oodanud kaunid kingad ja puhkuselugemine. Igasse reisikotti mahuvad hõlpsasti ka lemmikud vannitoariiulilt, sest Dr. Hauschka loojad on pakendanud sarja populaarsemad näo- ja kehahooldustooted väikepakenditesse ning need omakorda temaatilistesse komplektidesse. Biomarketi riiulitelt leiad lisaks komplektidele laiema valiku Dr. Hauschka väiketooteid.\nPUHKA DR. HAUSCHKAGA\nProovi- ja reisikarp normaalsele ja kuivale nahale\nKehahoolduse komplekt „Värskus ja energia”\nIgapäevane näohooldusrituaal koosneb teadupärast kolmest sammust: puhastamine, toniseerimine ja niisutamine. Selles karbis on olemas kõik põhiline, ja valikuks kolm erinevat päevakreemi. Puhastuskreem, 10 ml Puhastuspiim, 10 ml Üldine näotoonik, 10 ml Niisutav päevakreem, 5 ml Küdoonia päevakreem, 5 ml Roosi päevakreem, 5 ml Hind 12.20\nSidruni-sidrunheina aroomiga kehahooldustooted on eestlaste suured lemmikud. Pole ka ime, sest virgutava aroomiga sari süstib kasutaja päeva tubli annuse särtsu ja erksust. Komplektist leiab ka toitva kätekreemi ja tagasihoidliku aroomiga nahka jahutava ja tõhusalt niisutava küdoonia kehapalsami. Sidruni-sidrunheina dušipalsam, 10 ml Sidruni-sidrunheina vanniessents, 10 ml Sidruni-sidrunheina kehaõli, 10 ml Sidruni-sidrunheina kehapalsam, 10 ml Küdoonia kehapalsam, 10 ml Kätekreem, 10 ml Hind 11.45\nProovi- ja reisikarp rasusele ja probleemsele nahale Valik tooteid nii igapäevaseks puhastamiseks-toniseerimiseksniisutamiseks, aga ka intensiivhoolduseks aitavad tasakaalustada ülemäära rasuse ja vistrikulise näonaha talitlust. Puhastuskreem, 10 ml Klaaristav näotoonik, 10 ml Normaliseeriv näoõli, 5 ml Auruvannikontsentraat, 10 ml Puhastav savimask, 10 ml Melissi päevakreem, 5 ml Taastav mask, 5 ml Hind 14.00\n3 asendamatut eeterlikku õli suveks\nLAVENDEL RAVIB HAAVU\nPiparmünt võta appi siis, kui ihkad palaval ja umbsel suvepäeval jahutust. Jahutava efekti tekitab õlis kõrge mentoolisisaldus. Tilguta pisut piparmündi eeterlikku õli näiteks kehapihusesse. Anusati armastab seda õli kasutada ka peavalurohuna. „See on tõhusam kui valuvaigisti! Kannan õli meelekohtadele ja tablette ei ole vaja,“ kinnitab ta. Samuti sobib õli šampooni sisse tilgutamiseks, sest tekitab pead pestes mõnusa jahutava tunde. Tugeva jahutava toime tõttu ei soovita Anusati kasutada seda õli vannis, sest nii võib saada külmavärinad. Samuti manitseb ta piparmündiõli kasutamise eest lapseootel naisi, sest õli võib põhjustada raseduse katkemist. Hind 6.75 / 5 ml\nLavendlit hinnatakse rahustavate omaduste pärast, kuid see on tõhus ka haavaraviks. „Lavendel on üks mu lemmikõlidest, kannan seda alati kaasas. Sellest on abi paljude nahaprobleemide korral,“ ütleb Anusati. Ta soovitab haavaraviks eelistada lavendlit isegi teepuule, sest kui nahal on haav, vajab ju ka psüühika tasakaalustamist. Lavendli eeterlikku õli võib Anusati kinnitusel kanda nahale lahjendamata kujul, isegi lastele. See desinfitseerib, aitab nahal paraneda, leevendab putukahammustuste sügelust, tohterdab põletuse korral. Kui oled päikesega liialdanud, sega lavendli eeterlikku õli näiteks aaloe baasõliga ja kanna nahale. Võid tilgutada lavendliõli ka külmale märjale rätikule ja teha kompressi. Hind 7.95 / 5 ml\nSIDRUNHEIN PELETAB PUTUKAD\nVÄRSKENDAVAD SAUNAÕLID JA LILLEVEED\nTõhus looduslik putukapeletaja on meeliülendav sidrunheina eeterlik õli. Lisa seda aroomilampi, lahjenda baasõliga ja hõõru nahale või tilguta kehapihusesse. Olenevalt sellest, kui suur putukamagnet sa oled, võid veelgi võimsama peletaja saamiseks lisada sidrunheinale näiteks tsitronella, lavendli, piparmündi või eukalüpti eeterlikku õli. Selline looduslik putukapeletaja on tervisele ohutu ning lõhnab imehästi! Hind 5.65 / 5 ml\nMõnusat värskendust pakuvad suvel Primavera saunaõlid ja lilleveed. Saunaõlide valikus on seitse värsket kooslust (hind 15.85 / 100 ml). Lilleveed – roosi-, nõiapuu- ja apelsiniõievesi – sobivad näoveeks ning näo- ja kehavärskendajaks (hind 12-13 / 100 ml).\n43 AROOMTERAAPIA SUVEL\nKuigi eeterlikud õlid kosutavad hästi pigem pimedal aastaajal, on mitmetest neist abi ka suvises palavuses. Suveks sobivaid eeterlike õlisid tutvustab Primavera Life`i aroomterapeut Anusati Thumm.\nMagneesium leevendab stressi ja lihaspingeid Magneesium on tuntud kui sisemise rahu mineraal, mis muudab meid stressile vastupidavamaks ja rahustab närvisüsteemi. Samuti annab see jõudu ja energiat, olles tõhusaks abiliseks sportijatele.\naailma Terviseorganisatsiooni andmetel on magneesiumipuudus probleemiks enamikul inimestel üle maailma. Miks nii? Sest toit sisaldab magneesiumit aina vähem ning keha vajab seda stressirohke eluviisi ja ebatervislike toitumisharjumuste tõttu aina rohkem. Inimese päevane magneesiumivajadus on 300-400 mg. Tavalisest enam vajame magneesiumit stressirohkel perioodil ja raseduse ajal ning sportides. Magneesiumipuudusele võivad viidata väsimus ja närvilisus, unehäired, lihaste tõmblused ja krambid, südame rütmihäired. Magneesium on oluline ka luude ja hammaste heaks terviseks, vererõhu normis hoidmiseks jne ehk see mineraal tagab kehas paljude vajalike protsesside toimimise. Toiduainetest sisaldavad rohkesti magneesiumit täisteratooted, kliid, seesami-, kõrvitsa- ja päevalilleseemned, pähklid, kakao ja rohelised köögiviljad. Seedetraktist takistavad aga magneesiumi imendumist rasvane toit, suure kaltsiumisisaldusega toiduained ning ka mitmed ravimid. Magneesiumitablettide sage kõrvaltoime suuremate annuste korral on jällegi kõhulahtisus. Kuid kehale saab pakkuda seda olulist mineraali ka läbi naha – magneesiumisoola ehk magneesiumkloriidina. Selle kasutamise eeliseks on kiire ja hea imendumine. Esimest mõju võib vaevuste korral tunda juba mõne jalavanni või nädalase\nmagneesiumiõli kasutamise järel. Ent kuna mineraalide puudus kehas kujuneb aastatega, siis võtab ka selle leevendamine aega kuid. Seega võiks magneesiumikuuri pikkus olla vähemalt kuu või paar.\nZECHSTEIN INSIDE'I MAGNEESIUMKLORIID Zechstein Inside'i magneesiumkloriid on pärit 1600 meetri sügavuselt maapõuest, Hollandi ja Põhjamere all lasuvast maa-alusest Zechsteini merest, mis on vähemalt 250 miljonit aastat vana soolaladestu. Seetõttu puudub sellel kokkupuude reostusega ning Zechsteini Inside'i tooted on looduslik ja puhas magneesiumiallikas.\nMagneesiumiõli Pihusta 5-20 korda nahale ja hõõru sisse. 1 ml magneesiumiõli (5-6 pihustust) sisaldab 105 mg magneesiumi. Hind 5.25 / 200 ml\nMagneesiumihelbed jalavannideks 4 l vee kohta võta 100-150 g helbeid. Vannita jalgu vähemalt 20 minutit ning 2-3 korda nädalas 1-2-kuuse kuurina, edasi vastavalt enesetundele. Hind 9.00 / 1 kg\nKaunid kiharad pelgavad föönikuumust Kuidas hoolitseda juuste eest nii, et need pakataksid tervisest, elujõust ja särast? Küsisime nõu looduslikke keha- ja juuksehooldustooteid valmistava Taani perefirma Unique Products asutajalt ja omanikult Hanne Rasmussenilt.\nanne sõnul tasub alustada juuste eest hoolitsemisel puhaste ja ohutute toodete valimisest. „Läbi naha imendub suur osa kosmeetikatoodetest meie organismi, nii et tegelikult me sööme oma ihupiimasid ja šampoone. Seega kui sa hoolid sellest, mida oma suhu paned, mõtle ka sellele, milliseid kosmeetikatooteid sa kasutad,” soovitab ta. Kui šampoon on valitud, siis kui sageli tasub juukseid pesta? Hanne sõnul on see küll üsnagi individuaalne, kuid kui oled harjunud pesema pead iga päev, siis muutub peanahk kiiremini rasuseks ning juukseid ongi vaja sagedamini pesta. Ent liiga sage peapesu võib muuta peanaha tundlikuks ja kuivaks. Seega soovitab Hanne peanaha harvema pesuga ümber harjutada. Eelolev suvi ja puhkuste aeg on selliseks üleminekuks ideaalne. Peapesu sageduse kõrval on oluline, kui kuuma veega juukseid pesta – parim on selleks leige vesi. Liiga kuum vesi võib suurendada rasu tootmist ning see muudab juuksed taas kiiremini mustaks. Samuti võib kuum vesi peanahka liigselt ärritada. Juustest rääkides ei saa üle ega ümber föönist. „Regulaarne fööni, sirgendajate ja lokitangide kasutamine kahjustab juukseid,” teab Hanne kindlalt. Ta selgitab, et kurja juur on siin kuumus ning mida kuumemalt ja pikemalt selliseid seadmeid\nkasutada, seda enam kahju need juustele teevad. Sage kuumusest tekkinud probleem on näiteks lõhenevad juukseotsad. Juukseotsad võib katki teha ka keemiline või mehaaniline stress. Näiteks keemiliste lokkide tegemine või juuste värvimine kahjustavad juuksekarva kaitsekihti, see aga nõrgestab juukseid. Mehaaniline stress on näiteks sassis või märgade juuste liiga tugevalt kammimine.\nJUUKSED TERVEKS TOIDUGA Juuste tervise ja ilu tagab Hanne sõnul tervislik ja tasakaalustatud toitumine. Oluline on saada toiduga valku, vitamiine ja antioksüdante ning juua rohkesti vett. •\tRasvane kala – sisaldab oomega-3-rasvhappeid, B-vitamiine ja rauda, mis on head peanahale ja annavad tuhmidele juustele sära. Söö lõhet või heeringat vähemalt kaks korda nädalas. •\tRohelised köögi- ja puuviljad – spinat, brokoli, oad ja herned, kapsas ja avokaado sisaldavad rikkalikult rauda, tsinki ja vitamiine, mis on kasulikud juuste folliikulitele. Oad sisaldavad ka valku ja biotiini, mis aitavad juukseid tugevdada. •\tPähklid ja marjad – pähklid on õlirikkad ning marjades on palju antioksüdante, mõlemad tugevdavad juukseid ja annavad neile rohkem sära. •\tLinnuliha ja munad – süües liiga vähe valku, muutuvad juuksed tuhmiks ja kergesti katkevaks. Head väherasvased\nvalguallikad on kana- ja kalkuniliha. Munad sisaldavad biotiini, B-vitamiini, mis tagab terved juuksed ja naha. •\tPiima- ja täisteratooted – piim, juust ja jogurt sisaldavad rikkalikult juustele olulist mineraali kaltsiumi. Juukseid tugevdavad ka B-vitamiinirohked täisteratooted.\n•\tGSE Vertriebi looduslik kompleksvitamiin nahale, juustele ja küüntele – vitamiini koostises on taimedest ekstraheeritud räni, seleen ning B-vitamiinid riboflaviin (B2) ja niatsiin (B3). Hind 26.80 / 60 tbl •\tDr. Hauschka neemipuu juuksetoonik – paneb juuksed läikima, kingib neile loomulikku kohevust ja tugevdab peanahka. Hind 14.00 / 100 ml •\tDr. Hauschka neemipuu juukseõli – väärtuslike ravimtaimetõmmiste elustav jõud tugevdab juukseid, annab neile uut elujõudu ja elastsust. Hind 19.00 / 100 ml •\tUnique'i juuksemaskid kahjustatud ja värvitud juustele – nisuproteiin ja taimeekstraktid taastavad juuste struktuuri, sära ja jõu. Hind 10.05 / 250 ml •\tUnique'i juustessejäetav hoolduspalsam – taimeekstraktidega palsam tervendab juukseid ja kaitseb neid kuumuse kahjulike mõjude eest, aitab värvitoonidel püsima jääda ning taastab värvitud juuste niiskustasakaalu. Hind 9.85 / 150 ml •\tUnique'i meresoolapihus juustele – säästlik ja põnev keskmise tugevusega soengupihus kõikidele juuksetüüpidele. Hind 10.65 / 150 ml •\tLooduslikud šampoonid tootjatelt Unique Products, Emma Noël ja Bentley Organic. •\tKosutavaks õlimaskiks sobivad juustele hästi Primavera baasõlid, näiteks avokaado- ja argaaniaõli, makadaamiapähkliõli, jojoobi- ja kameeliaseemneõli.\nSelle kupongiga 50 ml juuksetoode TASUTA! Lõika kupong välja, tule sellega ükskõik millisesse Biomarketisse ja kingime 400 esimesele kupongitoojale Unique Productsi 50 ml juuksehooldustoote. Kingituse väärtus on 3.50 eurot.\nMis maitseb beebi nahale – kreem või õli? Kas ihupiim sobiks? Aga toiduõli? Mida beebikosmeetikas olla ei tohiks, mida aga võiks? Otsime vastuseid.\nelmises ajakirjas tegime juttu pesamuna vannitamisest, nüüd räägime kreemitamisest. Nõu annab taas ämmaemand Ingrid Kaoküla, MTÜ Ämmaemanduskeskuse perekooli lektor ja www.perekool.ee lehe „Küsi nõu“ toimetaja.\nKas beebi nahk üldse vajab kreemitamist-õlitamist? Sõna „beebinahk“ kasutatakse küll ideaalse naha kirjeldamiseks, ent vastsündinuil on nahk sageli probleemne. Esimesel elunädalal võib see muutuda kollaseks, lööbeliseks, ka võib esineda aknet ja avanemata näärmete täpikesi. Erihooldust või kreeme-õlisid pole sel juhul siiski vaja. Kindlasti ei vaja igapäevast lisatoitmist-niisutamist terve imiku nahk. Millal tuleks beebit kindlasti kreemitada-õlitada? Kreemitamist-õlitamist vajab ülekantud beebide kuiv ja ketendav nahk. Selleks sobivad nii kreem kui õli, ihupiim aga mitte, sest see on liiga suure veesisaldusega. Nahk võib külma, tuulise ja niiske ilmaga vajada ka külma- ja tuule-, suvel päikesekaitsekreemi. Kas pärast vanni ja pepupesu peaks alati kreemitama? Ei. Probleemse naha korral on vaja kreemitada nii tihti kui vajalik ja nii harva kui võimalik. Väga oluline on pärast pesemist nahk hoolikalt kuivatada.\nAga pärast mähkmevahetust? Mähkmealune piirkond võib vajada kreemitamist juba alates esimestest elupäevadest. Sobib dekspantenooli (provitamiin B5) või tsinkoksiidi sisaldav kreem. Samuti kreemid taimsete põletikuvastaste toimeainetega: saialille, nõiapuu, kummeliga või lavendli eeterliku õliga.\nSelle kupongiga 50 ml juuksetoode TASUTA!\nKas toiduõli, kui see on mahekvaliteediga, võiks sobida? Kõik, mida julged endale suhu pista, sobib ka beebi nahale. Küll ei soovitata pähkliõlisid, mis võivad põhjustada allergilist reaktsiooni, samuti aroomiõlisid, mis on imiku jaoks igapäevaseks kasutamiseks liiga tugeva toimega – nagu ravimid. Kindlasti vali mahekvaliteediga taime-, mitte mineraalõli, mis nahka ei toida, takistab selle hingamist ning sisaldab sageli lisaks õlile ka imikule kahjulikke lisaaineid.\nKui vanalt alustada? Probleemide tekkides – haudumus, lööve, kuiv-ketendav nahk – igas vanuses. Väga kuiva, ketendavat ja lõhenevat nahka kreemitatakse sünnist alates kuni probleemi kadumiseni. Mida peaks iga ema teadma beebikosmeetika koostisainetest? Selles ei tohiks olla ühtegi ainet, mis võib läbi imiku naha imendudes põhjustada toksilisi või allergilisi reaktsioone. Väited „dermatoloogiliselt testitud”, „tasakaalustatud pH-tasemega”, „looduslikud koostisained” ja „orgaaniline” (seda tohib kasutada juba siis, kui vaid 5% koostisainetest on öko) ei garanteeri ohutust. Nahahooldusvahend ei tohiks sisaldada pähkliõli ega lõhna-, säilitus-, värv- ja muid sünteetilisi aineid.\nBEEBI ÕRNA NAHKA PAITAVAD •\tDr. Hauschka siidi kehapuuder – õrn siidipuuder mähkmepiirkonnale ja ihule, ei takista naha hingamist. Leevendab ärritust, kaitseb ja hooldab. Hind 22.96 / 50 g •\tDr. Hauschka roosi kehaõli – tasakaalustav ja harmoniseeriv õli rahustab ja paitab beebi nahka ning loob kaitstuse tunde. Ideaalne pärast vanni. Hind 19.10 / 75 ml •\tBentley Organicu beebi kehaõli – päevalille- ja jojoobiõli niisutavad ning kaitsevad beebi õrna nahka, kummel rahustab ja pehmendab. Hind 8.05 / 250 ml •\tBentley Organicu beebi ihupiim – toitev ja niisutav ihupiim aaloemahla, kummelitõmmise ja nahale elujõudu lisava E-vitamiiniga. Hind 8.05 / 250 ml •\tBentley Organicu mähkmepalsam – beebi tundlikku nahka õrnalt hooldav ja tõhusalt niisutav salv oliivõli ja kummelitõmmisega. Hind 11.55 / 100 g\n•\tSLS – naatriumdodetsülaat, tugevatoimeline pindaktiivne aine, mida sisaldab 98% kehahooldustoodetest. Eemaldab nahka kaitsva kihi ja muudab selle söövitades karedaks. Põhjustab niikusekadu, tekitades lõhesid ja põletikke. Võib häirida püsivalt silma arengut. •\tSLES – vahutekitaja vannigeelides ja -vahtudes, hambapastades. Võib moodustada kartsinogeenseid nitraate ja nitroosamiine, mis tõstavad vähkkasvajatesse haigestumise ohtu. •\tTriklosaan – pestitsiid, mida kasutatakse antibakteriaalsetes toodetes mikroorganismide hävitamiseks, lubades „kestvat kaitset 12–24 tunniks!” •\tMetüülisotiasoliin – leidub paljudes juhtivate kaubamärkide šampoonides, ehkki seda ainet on seostatud sünnidefektide, neuroloogiliste haiguste ja Alzheimeri tõvega. •\tParabeenid – sünteetilised säilitusained kosmeetikatoodetes, ka imikute puhastuslappides, kreemides, šampoonides. Võivad põhjustada dermatiiti, nahalöövet, allergiat.\nBEEBIKOSMEETIKA EI TOHI SISALDADA!\nLoeng: mis põhjustab allergiat ja ülitundlikkust?\nSeda saad teada 8. juunil kell 18 Tallinnas toimuval loengul, kus Saksa dermatoloog-allergoloog dr Lüder Jachens avab need terviseprobleemid uues, inimestele ja haigustele põneva lähenemisega antroposoofilise meditsiini võtmes. Nii peab täiendmeditsiini hulka kuuluv antroposoofiline meditsiin allergia ja ülitundlikkuse põhjuseks stressi ja läänelikku elustiili, millega kaasneb nõrk seedimine, häired kehavedelike tasakaalus, limaskestade tegevuses ja keha välise piiri, naha, talitluses. Tule süvene ja saa hüva nõu Saksamaal sündinud, Göttingeni ja Kieli ülikoolides arstiteadust õppinud, praegu Riias elavalt ja töötavalt meditsiiniteaduste doktorilt ja antroposoofiliselt arstilt dr Jachensilt.\nLoengusse registreerumine: ilu@drhauschka.ee. Osalemine on tasuta.\nLoomuliku Ilu Akadeemia – avasta naha loomulik tarkus ja sära Mis on loomulik ilu ja kuidas seda hoida? Millest loomulik ilu oleneb? Mis on looduskosmeetika? Mis on tervislik nahahooldus? Praktiline looduskosmeetika ja nahahoolduse töötuba selgitab, kuidas nahk töötab ja mida tasakaalus püsimiseks vajab. Samuti jagame nõuandeid ilu eest hoolitsemiseks kosmeetika, toitumise ja eluviisi kaudu. Juhendaja: Dr. Hauschka koolitaja Ave Oit. 27.05 kl 18-20 Tallinnas Biomarketi koolitusruumis Kalamajas Osavõtutasu: 20 eurot. Osavõtjatele on kingituseks komplekt Dr. Hauschka toodetest.\nLoomuliku Ilu Akadeemia – meigikoolitus koolilõpetajatele Praktilise meigikoolituse käigus jagame koolilõpetajatele nippe, kuidas looduslike ja nahka säästvate jumestusvahenditega tähtsal päeval kaunis ja värske välja näha. Kaunis jumestus saab alguse õigest nahahooldusest – anname nõu igapäevaseks nahahoolduseks ja teeme läbi pidulike sündmuste eel nahka tõhusalt turgutava New Yorgi ekspresskuuri. Juhendaja: Dr. Hauschka looduskosmeetik Margit Järva. 26.05 kl 18-21 Tallinnas Biomarketi koolitusruumis Kalamajas 02.06 kl 18-21 Tallinnas Biomarketi koolitusruumis Kalamajas Osavõtutasu: 30 eurot. Osavõtjatele on kingituseks komplekt Dr. Hauschka toodetest. Töötubadesse registreerumine: ilu@drhauschka.ee.\nSonett – nii teisiti Ö K O L O O G I L I S E L T\nKui teisiti? – Täiesti teisiti! Sest võrreldes muude pesuja puhastusvahenditega valmistatakse Soneti tooteid hoopis teistmoodi. Vaid Sonetis lisatakse toodetele ainulaadseid palsamlikke lisandeid nagu kulda, viirukit, mürri, oliiviõli, loorberit ja roosiõietuhka, mida on enne oloidsegajas (pildil) korrapärase kaheksakujulise liikumise abil rütmiseeritud. Need lisandid muudavad Soneti tooted ainulaadseks, väärtuslikuks ja täiel määral biodünaamiliseks. Iseenesestmõistetavalt ei sisalda Soneti tooted naftakeemiast valmistatud tensiide, ensüüme ega teisi allergeene. Tooted ei sisalda ka kunstlikke lõhna-, värv- ega säilitusaineid ning on 100 % biolagunevad. Kõik õlid ja eeterlikud õlid on toodetud 100 % kontrollitult mahedalt või biodünaamiliselt. Soneti toodetes ei kasutata geeni- ega nanotehnoloogiat ning Sonetis ei tehta loomkatseid. Rohkem infot www.sonett.eu\nSonett on võitnud kaks tunnustatud disainiauhinda: reddot ja iF-design. Rahvusvaheline žürii tõstis Soneti esile teedrajava, trendiloova ja nutika disaini eest. Disain: Studio Lierl\nSoneti tooted on saadaval kõikides Biomarketi kauplustes Tallinnas, Tartus ja Pärnus.\nTallionnas ja Harjumaal: Kaubamaja Biomarket, Solarise Biomarket, Rocca al Mare Biomarket, Viimsi Biomarket, Ülemiste Biomarket, Tallinna Kaubamaja, Stockmann, Debenhams, I.L.U. Rocca al Mare Kaubanduskeskuses, Ülemiste Kaubanduskeskuses ja Kristiine Kaubanduskeskuses, Ülikooli Apteegid Tallinna Kaubamaja Galeriis, Kristiine Kaubanduskeskuses ja Rocca al Mare Kaubanduskeskuses, Apotheka Viru keskuses, Mimesis Telliskivi Loomelinnakus ja Ülemiste Kaubanduskeskuses, Juusteakadeemia, Dr. Hauschka looduskosmeetikud Tallinnas ja Viimsis Tartus: Biomarket, Tartu Kaubamaja, I.L.U. Lõunakeskuses ja Tasku keskuses, Ülikooli Apteek Pärnus: Biomarket, I.L.U. Pärnu, Ülikooli Apteek Narvas: Ülikooli Apteek Viljandis: Ülikooli Apteek Rakveres: Biore Tervisestuudio Kuressaares: Ülikooli Apteek Jõhvis: Ülikooli Apteek Võrus: Võlu tänav Veebipoes www.looduskosmeetika.ee\nDR. HAUSCHKA LOODUSKOSMEETIKUD:\nPärnu Biomarket Port Arturi Kaubanduskeskus, Hommiku 2 Avatud E-L 10-20, P 10-18 Tel 447 8800